
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1934 

28 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπής Εισήγησης για Ανάθεση 
(Ε.Ε.Α.) του Διαγωνισμού «Μελέτη, Κατασκευή, 
Χρηματοδότηση, Λειτουργία, Συντήρηση και Εκμε¬ 
τάλλευση της Υποθαλάσσιας Αρτηρίας Θεσσαλο¬ 
νίκης. 1 

Έγκριση Κανονισμού για την εκτέλεση έργων, για την 
ανάθεση, παρακολούθηση και παραλαβή μελετών 


και υπηρεσιών, την προμήθεια, παράδοση και πα¬ 
ραλαβή αγαθών, υλικών και προϊόντων και για τη 
σύναψη και εκτέλεση των σχετικών συμβάσεωντου 

Φορέα Διαχείρισης της Λίμνης Κερκίνης. 2 

Έγκριση Κανονισμού Λειτουργίας του Διοικητικού 
Συμβουλίου (Δ.Σ.) του Φορέα Διαχείρισης της Λί¬ 
μνης Κερκίνης. 3 

Έγκριση Κανονισμού Οικονομικής Διαχείρισης του 
Φορέα Διαχείρισης της Λίμνης Κερκίνης. 4 


ΑΠΟΦΑΣΕΙ Σ 

Αριθ. ΟΑΠ/Γ.2/Φ. 1/6676 (1) 

Συγκρότηση Επιτροπής Εισήγησης για Ανάθεση (Ε.Ε.Α.) 
του Διαγωνισμού «Μελέτη, Κατασκευή, Χρηματοδότη¬ 
ση, Λειτουργία, Συντήρηση και Εκμετάλλευση της 
Υποθαλάσσιας Αρτηρίας Θεσσαλονίκης. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Του άρθρου 29του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α'), όπως τροποποιήθηκε 
και συμπληρώθηκε μετο άρθρο 27του Ν. 2081/1992 (ΦΕΚ 
154/Α') και τροποποιήθηκε μετο άρθρο 1 παρ. 2α του Ν. 
2469/1997 (ΦΕΚ38/Α'). 

2. Του Π .Δ. 69/1988 (ΦΕΚ 28Α/16.2.1988) «Περί Οργανι¬ 
σμού της Κεντρικής Υπηρεσίας της Γ.Γ.Δ.Ε. του 
Υ.ΠΕ.ΧΩ.Δ.Ε.» καθώς και των τροποποιητικών - συμπλη¬ 
ρωματικών του προαναφερόμενου Π.Δ/των 293/1991 και 
167/1992, καθώς και των σχετικών Εγκυκλίων εφαρμογής 
τους. 


3. Του Ν. 1418/1984 «Δημόσια έργα και ρυθμίσεις συνα¬ 
φών θεμάτων», όπως τροποποιήθηκε και συμπληρώθηκε 
και ισχύει σήμερα και των Π.Δ/των που εκδόθηκαν σε 
εκτέλεση του ανωτέρω Νόμου και ειδικά του Π.Δ. 609/ 
1985 καθώς και του Π.Δ. 334/2000 «Προσαρμογή της Ελ¬ 
ληνικής Νομοθεσίας για τα Δημόσια Έργα προς τις δια¬ 
τάξεις των Οδηγιών 71/304, 71/305, 75/669, 89/440 και 
89/665 της ΕΟΚ». 

4. ΤουΝ. 1959/1991 «Γιατις Οδικές Μεταφορές, τις Επι¬ 
κοινωνίες και άλλες διατάξεις». 

5. Του Π.Δ. 71/1993 (ΦΕΚ 30/Α') «Καθορισμός αρμοδιο¬ 
τήτων που διατηρούνται από τον Υπουργό και τις Περιφε¬ 
ρειακές Υπηρεσίες της Γ.Γ.Δ.Ε. / Υ.ΠΕ.ΧΩ.Δ.Ε.». 

6. Της παρ. 5 του άρθρου 1 του Ν. 2503/1997 (ΦΕΚ 
107/Α') με τις οποίες διατηρήθηκαν υπέρ του Υπουργού 
ΠΕ.ΧΩ.Δ.Ε. οι αρμοδιότητες στα έργα που εκτελούν οι 
ΕΥΔΕ. 

7. Της υπ’ αριθμ. Δ17α/01/79/Φ.Θ./2.2.1/24.8.1989 
απόφασης «Περί μεταβίβασης αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έρ¬ 
γων στο Γενικό Γραμματέα και στους Προϊστάμενους 
των Δ/νσεων και των Τμημάτων της Κεντρικής Υπηρε¬ 
σίας της Γενικής Γραμματείας Δημοσίων Έργων του 
Υ.ΠΕ.ΧΩ.Δ.Ε.». 

8. Της υπ’ αριθμ. Δ16α/04/773/29.11.1990 κοινής από¬ 
φασης του Υπουργού Προεδρίας και του Αν. Υπουργού 
ΠΕ.ΧΩ.Δ.Ε. «Περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

9. Του Π.Δ. 340/2002 (ΦΕΚ283/Α) μετο οποίο συστήθη- 
κε στο Υ.ΠΕ.ΧΩ.Δ.Ε. / Γ.Γ.Δ.Ε. η ΕΥΔΕ Οδικοί Άξονες Πα¬ 
ραχώρησης. 

10. Του Ν. 2940/2001 (ΦΕΚ 180/Α') «Αναπτυξιακά, φο¬ 
ρολογικά και θεσμικά κίνητρα για τις επιχειρήσεις του κα¬ 
τασκευαστικού τομέα και άλλες διατάξεις». 

Αφού λάβαμε υπόψη: 

1. Την υπ’ αριθμ. Δ1α/ο/7/35/26.6.2002 απόφαση 
Υπουργού ΠΕ.ΧΩ.Δ.Ε. με την οποία εγκρίθηκε η διενέρ¬ 
γεια Διαγωνισμού με το σύστημα της κλειστής διαδικα¬ 
σίας για τη Μελέτη, Κατασκευή, Χρηματοδότηση, Λει¬ 
τουργία, Συντήρηση και Εκμετάλλευση της Υποθαλάσ¬ 
σιας Αρτηρίας Θεσσαλονίκης. 

2. Την υπ’ αριθμ. ΘΑΠ/Γ/Φ.8-1/οικ.1019/27.5.2003 από¬ 
φαση Υπουργού ΠΕ.ΧΩ.Δ.Ε. με την οποία εγκρίθηκαν οι 
μεταβολές στις συνθέσεις των υποψηφίων Ομίλων καθώς 

και το αποτέλεσμα της Α' Φάσης (προεπιλογής) του εν λό¬ 
γω Διαγωνισμού. 

3. Την υπ’ αριθμ. ΟΑΠ/Β/Φ.1.1/οικ.1446/9.7.2003 από¬ 
φαση Υπουργού ΠΕ.ΧΩ.Δ.Ε. με την οποία εγκρίθηκε (με¬ 
τά από Γνωμοδότηση του Συμβουλίου Δημοσίων Έργων) 
η εφαρμογή παρεκκλίσεων από άρθρα του Ν. 1418/1984 
καιτου Π.Δ. 609/1985 για τη Β' Φάση του Διαγωνισμού του 
υπόψη Έργου. 

4. Το υπ’ αριθμ. ΟΑΠ/Β/Φ.Ι.Ι/οικ. 1467/10.7.2003 έγ¬ 
γραφο με το οποίο προσκλήθηκαν οι Διαγωνιζόμενοι να 
παραλάβουν στοιχεία μελετών του Έργου. 

5. Την υπ’ αριθμ. ΟΑΠ/Γ2/Φ.1/οικ.1788/28.8.2003 από¬ 
φαση Υπουργού ΠΕ.ΧΩ.Δ.Ε. με την οποία εγκρίθηκαν τα 
Τεύχη Δημοπράτησης της Β' Φάσης του Διαγωνισμού. 

6. Την υπ’ αριθμ. ΟΑΠ/Γ2/Φ. 1 /οικ.2619/12.11.2003 από¬ 
φαση Υπουργού ΠΕ.ΧΩ.Δ.Ε. με την οποία εγκρίθηκε τρο¬ 
ποποίηση των Τευχών Δημοπράτησης της Β' Φάσης του 
Διαγωνισμού. 

7. Την υπ’ αριθμ. ΟΑΠ/Γ2/Φ. 1/2842/22.12.2003 απόφα¬ 
ση Υπουργού ΠΕ.ΧΩ.Δ.Ε. με την οποία εγκρίθηκε τροπο¬ 
ποίηση των προθεσμιών των άρθρων 6.4.1 (ί), 6.4.2 και 4.4 
της Διακήρυξης Β' Φάσης του Διαγωνισμού. 

8. Την υπ’ αριθμ. ΟΑΠ/Γ2/Φ.1/3440/12.2.2004 απόφαση 
Υπουργού ΠΕ.ΧΩ.Δ.Ε. με την οποία εγκρίθηκαν τροπο¬ 
ποιήσεις στα Τεύχη Δημοπράτησης μετά από σχολιασμό 
και παρατηρήσεις των Διαγωνιζομένων. 

9. Την υπ’ αριθμ. ΟΑΠ/Γ2/Φ.1/3917/18.3.2004 απόφαση 
Υπουργού ΠΕ.ΧΩ.Δ.Ε. με την οποία εγκρίθηκε τροποποί¬ 
ηση της προθεσμίας του άρθρου 6.4.3 της Διακήρυξης Β' 
Φάσης του Διαγωνισμού και σε εφαρμογή της υποβλήθη¬ 
καν στις 19.4.2004 σχόλια - παρατηρήσεις επί του Σχεδί¬ 
ου της Σύμβασης Παραχώρησης από τους διαγωνιζόμε- 
νους Ομίλους. 

10. Την υπ’ αριθμ. ΟΑΠ/Γ2/Φ.1/οικ.4333/7.5.2004 από¬ 
φαση Υπουργού ΠΕ.ΧΩ.Δ.Ε. με την οποία εγκρίθηκε τρο¬ 
ποποίηση της ημερομηνίας κατάθεσης των Προσφορών 
του άρθρου 4.3 και 6.5 της Διακήρυξης Β' Φάσης του Δια¬ 
γωνισμού και ορίσθηκε ότι η νέα ημερομηνία θα προσδιο- 
ρισθεί με την έγκριση του Τεύχους Μεταβολών. 

11. Την υπ’ αριθμ. ΟΑΠ/Γ2/Φ. 1 /οικ.4423/19.5.2004 από¬ 
φαση Υπουργού ΠΕ.ΧΩ.Δ.Ε. με την οποία εγκρίθηκε το Β' 
Τεύχος Μεταβολών των Τευχών Δημοπράτησης της Β' 
Φάσης του Διαγωνισμού. 

12. Την υπ’ αριθμ. ΟΑΠ/Γ2/Φ.1/οικ. 4628/4.6.2004 απόφα¬ 
ση Υπουργού ΠΕ.ΧΩ.Δ.Ε. με την οποία εγκρίθηκαν τα Τελικά 
Τεύχη Δημοπράτησης της Β' Φάσης του Διαγωνισμού. 

13. Την υπ’ αριθμ. ΟΑΠ-Γ2/Φ.1/ΟΙΚ.5286/26.7.2004 
απόφαση Υπουργού ΠΕ.ΧΩ.Δ.Ε. με την οποία εγκρίθηκε 
τροποποίηση της ημερομηνίας υποβολής προσφορών. 

14. Την υπ’ αριθμ. ΟΑΠ/Γ2/Φ.1/ΟΙΚ.5449/24.8.2004 
απόφαση Υπουργού ΠΕ.ΧΩ.Δ.Ε. με την οποία εγκρίθηκαν 
μεταβολές στα Τελικά Τεύχη Δημοπράτησης. 

15. Την υπ’ αριθμ. ΟΑΠ/Γ2/Φ. 1/ΟΙΚ.5492/31.8.2004 
απόφαση Υπουργού ΠΕ.ΧΩ.Δ.Ε. με την οποία εγκρίθηκε 
τροποποίηση της ημερομηνίας υποβολής σχολιασμών 
και όπως αυτοί υποβλήθηκαν στις 13.9.2004 από τους 
Διαγωνιζόμενους Ομίλους. 

16. Την υπ’ αριθμ. ΟΑΠ/Γ2/Φ.1/ΟΙΚ.5847/28.9.2004 
απόφαση Υπουργού ΠΕ.ΧΩ.Δ.Ε. με την οποία εγκρίθηκαν 
μεταβολές στα Τεύχη Δημοπράτησης. 

17. Την υπ’ αριθμ. ΟΑΠ/Γ2/Φ.1/ΟΙΚ5985/13.10.2004 
απόφαση Υπουργού ΠΕ.ΧΩ.Δ.Ε. με την οποία εγκρίθηκαν 
μεταβολές στα Τεύχη Δημοπράτησης. 


Και επειδή: 

1. Στο άρθρο 22 του Π.Δ. 609/1985 ορίζεται η Σύσταση 
Επιτροπής Εισήγησης Ανάθεσης (Ε.Ε.Α.). 

2. Με τα έγγραφα 211/10.6.2004 ΣΤΕΑΤ, 5202/ 
18.2.2003 ΚΕΔΚΕ και 502/16.1.2004 ΤΕΕ με τα οποία ορί¬ 
σθηκαν οι εκπρόσωποι τους στην εν λόγω Επιτροπή Ει¬ 
σήγησης για Ανάθεση. 

3. Ως Έργο της Επιτροπής ορίζεται η παραλαβή, έλεγ¬ 
χος, αξιολόγηση, βαθμολογία των στοιχείων: 

α) του άρθρου 15.1.2 της Διακήρυξης «ΤΕΧΝΙΚΗ 
ΕΜΠΟΡΙΚΗ ΠΡΟΣΦΟΡΑ», που καλείται Φάκελος Β, με πε¬ 
ριεχόμενο όπως αναλύεται στο άρθρο 17 της Διακήρυ¬ 
ξης, καθώς και στο παράρτημα 8 και 

β) του άρθρου 15.1.3 της Διακήρυξης «ΟΙΚΟΝΟΜΙΚΗ 
ΠΡΟΣΦΟΡΑ» που καλείται φάκελος Γ, με περιεχόμενο 
όπως αναλύεται στο άρθρο 18 της Διακήρυξης και στα 
Παραρτήματα της Διακήρυξης. 

4. Με δεδομένη την σύνθετη μορφή του Διαγωνι¬ 
σμού, η Επιτροπή Εισήγησης για Ανάθεση (Ε.Ε.Α.) θα 
πρέπει να συνέλθει ώστε να παραλάβει την Διακήρυξη 
μετά υπόλοιπαΤεύχη Δημοπράτησης (Διακήρυξη, Σχέ¬ 
διο Σύμβασης Παραχώρησης, Ειδική Συγγραφή Υπο¬ 
χρεώσεων, ΚΜΕ και ΤΣΥ) ώστε να μελετήσει και κατα- 
νοήσειτις ρυθμίσεις των Τευχών Δημοπράτησης και να 
καθορίσει τον τρόπο που θα προβεί στην αξιολόγηση, 
αποφασίζουμε: 

Α. Συγκροτούμε Επιτροπή Εισήγησης για Ανάθεση 
(Ε.Ε.Α.) για τον Διαγωνισμό «Μελέτη, Κατασκευή, Χρημα¬ 
τοδότηση, Λειτουργία, Συντήρηση και Εκμετάλλευση της 
Υποθαλάσσιας Αρτηρίας Θεσσαλονίκης» αποτελούμενη 
από τα εξής Τακτικά Μέλη: 

1. Νικολάου Δημήτριο, Πολ. Μηχανικό Δ/ντή ΕΥΔΕ/ 
ΟΣΥΕ ως Πρόεδρο της Επιτροπής. 

2. Αλευρά Αιμιλία, Πολ. Μηχανικό της ΕΥΔΕ/ΠΑΘΕ, ως 
τακτικό μέλος της Επιτροπής και Αναπληρωτή Προέδρου 

3. Καρνέση Ιωάννη Πολ. Μηχανικό της ΕΥΔΕ/ΟΑΠ, ως 
τακτικό μέλος της Επιτροπής. 

4. Στεφανίδη Αδαμάντιο, Πολ. Μηχανικό της Δ/νσης 
Δημ. Έργων Περιφέρειας Κεντ. Μακεδονίας, ως τακτικό 
μέλος της επιτροπής 

5. Παπαγεωργόπουλο Βασίλειο, Δήμαρχο Θεσσαλονί¬ 
κης, εκπρόσωπο των ΟΤΑ, ως τακτικό μέλος. 

6. Βουδικλάρη Θεόδωρο, Πολιτικό Μηχανικό, εκπρό¬ 
σωπο του Τ.Ε.Ε.. 

7. Μαυροσκότη Γεώργιο, Μέλος του Δ.Σ. του ΣΤΕΑΤ, 
Πολιτικό Μηχανικό, εκπρόσωπο του ΣΤΕΑΤ. 

8. Αβραμίδη Ιωάννη, Πολ. Μηχανικό, Καθηγητή της Πο¬ 
λυτεχνικής Σχολής Αριστοτελείου Πανεπιστημίου Θεσ¬ 
σαλονίκης και Πρόεδρο του τμήματος Πολ. Μηχανικών, 
ως τακτικό μέλος. 

9. Κότιο Άγγελο, Οικονομολόγο, Αναπληρωτή Καθηγη¬ 
τή Πανεπιστημίου Θεσσαλίας, ως τακτικό μέλος. 

10. Λύτρα Θεόδωρος, Νομικό, Καθηγητή Πανεπιστημί¬ 
ου Αθηνών, ως τακτικό μέλος. 

11. Σιδέρη Νικόλαο, Πολ. Μηχανικό, ως τακτικό μέλος. 

Β. Ως αναπληρωματικά μέλη των ανωτέρω ορίζονται: 

ΒΙ.Την με α/α 2.3.4 τακτικών μερών που αναπληρώνουν 

οποιαδήποτε από αυτά 

1. Βολιώτης Ιωάννης, Πολ. Μηχανικός της ΕΥΔΕ/ΣΕΡΑ. 

2. Τυπάλδος Νικόλαος, Πολ. Μηχανικός της ΥΑΣ. 

3. Μπέλα Αθηνά, Πολ. Μηχανικός της Δ/νσης Δημ. Έρ¬ 
γων Περιφέρειας Κεντρ. Μακεδονίας. 

Β2. Ως αναπληρωματικά μέλη των με α/α 5,6,7, ορίζονται: 

1. Ο Οικονομίδης Χριστόδουλος, Δήμαρχος Καλαμα¬ 
ριάς ως αναπληρωτής του Παπαγεωργόπουλου Βασι¬ 
λείου. 

2. Ο Νικολόπουλος Σπόρος, πολιτικός μηχανικός ως 
αναπληρωτής του Βουδικλάρη Θεόδωρου. 

3. Ο Αγγέλου Χαράλαμπος, Πολιτικός Μηχανικός ως 
αναπληρωτής του Μαυροσκότη Γεωργίου 

Γ. Γραμματείς της Επιτροπής ορίζονται από κοινού οι: 

1. Αγγελούση Καλλιόπη, Πολ. Μηχανικός της ΕΥΔΕ/ 
ΠΑΘΕ. 

2. Κορκολή Αναστασία, ΠΕΔιοικητικόςτηςΔ/νσηςΔΙδ. 

Δ. Η Επιτροπή θα πρέπει να συνέλθει με μέριμνα του 

Προέδρου αυτής και ο χρόνος απασχόλησης ορίζεται σε 
2 1/2 μήνες. 

Ε. Στα μελή και στους γραμματείς της Επιτροπής κατα¬ 
βάλλεται εφάπαξ αμοιβή (αποζημίωση) στο τέλος της ερ¬ 
γασίας τους, η οποία θα καθορισθεί σύμφωνα με το άρ¬ 
θρο 5 παρ. 2 του Ν. 2229/1994 σε συνδυασμό με το άρθρο 
19τουΝ. 2470/1997. 

Οι πιστώσεις για την αμοιβή της επιτροπής θα βαρύ¬ 
νουν τον ενάριθμο έργο της ΣΑΕ 071/3 2003ΣΕ7130000 
και το ύψος αυτής θα καθορισθεί με νεότερη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 52762 (2) 

Έγκριση Κανονισμού για την εκτέλεση έργων, για την 
ανάθεση, παρακολούθηση και παραλαβή μελετών και 
υπηρεσιών, την προμήθεια, παράδοση και παραλαβή 
αγαθών, υλικών και προϊόντων και για τη σύναψη και 
εκτέλεση των σχετικών συμβάσεων του Φορέα Διαχεί¬ 
ρισης της Λίμνης Κερκίνης. 

ΟΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του Ν. 2742/1999 «Χω¬ 
ροταξικός σχεδιασμός και αειφόρος ανάπτυξη και άλλες 
διατάξεις» (Α' 207). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 2469/ 
1997 (Α' 38). 

3. Την υπ’ αριθμ. 4881/19.5.2004 απόφαση του Πρω¬ 
θυπουργού και του Υπουργού Περιβάλλοντος Χωροτα¬ 
ξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος Χωροταξίας και Δημοσίων Έρ¬ 
γων στους Υφυπουργούς Περιβάλλοντος Χωροταξίας και 
Δημοσίων Έργων» (Β' 754). 

4. Την στο πρακτικό 9/23.12.2003 απόφαση του Διοικη¬ 
τικού Συμβουλίου του Φορέα Διαχείρισης της Λίμνης Κερ¬ 
κίνης. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 


Άρθρο 1 

Έγκριση και σκοπός του Κανονισμού 

1. Εγκρίνεται, όπως στα επόμενα άρθρα, ο Κανονισμός 
για την εκτέλεση έργων, για την ανάθεση, παρακολούθη¬ 
ση και παραλαβή μελετών και υπηρεσιών, την προμήθεια, 
παράδοση και παραλαβή αγαθών, υλικών και προϊόντων 
και για τη σύναψη συμβάσεωντου Φορέα Διαχείρισης της 
Λίμνης Κερκίνης, που ιδρύθηκε με την παρ. 10 του άρ¬ 
θρου 15 του Ν. 2742/1999 (Α' 207), όπως συμπληρώθηκε 
με την παρ. 1 του άρθρου 13 του Ν. 3044/2002 (Α' 197). 

2. Σκοπός του παρόντος Κανονισμού είναι ο καθορι¬ 
σμός του τρόπου ανάληψης ή ανάθεσης, παρακολούθη¬ 
σης και παραλαβής μελετών, ερευνών και λοιπών υπηρε¬ 
σιών, τεχνικών έργων και προμηθειών του Φορέα Διαχεί¬ 
ρισης της Λίμνης Κερκίνης, έτσι ώστε να εξασφαλίζεται η 
άρτια εκπόνηση μελετών και διενέργεια ερευνών, η απο- 
δοτικότητα και ποιότητα των έργων, ο βέλτιστος τρόπος 
εκτέλεσης προμηθειών, σύμφωνα με τις επιμέρους προ¬ 
διαγραφές τους, η διαφάνεια και η αντικειμενικότητα στις 
διαδικασίες ανάθεσης. 

Άρθρο 2 

Αρχές που διέπουντον Κανονισμό 

Ο παρών Κανονισμός διέπεται ιδίως από τις ακόλουθες 
αρχές: 

Α. Αρχή της διαφάνειας - Εγγύηση του ελεύθερου αντα¬ 
γωνισμού 

Οι διατάξειςτου παρόντος Κανονισμού που αφορούντη 
σύναψη των συ μβάσεων του Φορέα διέπονται από την αρ¬ 
χή της διαφάνειας και της εγγύησης του ελεύθερου αντα¬ 
γωνισμού. 

Ο Κανονισμός εφαρμόζεται, χωρίς διακρίσεις, σε όλους 
τους ενδιαφερομένους να αναλάβουν την εκτέλεση ορι¬ 
σμένης σύμβασης. Ο φορέας και τα όργανα αυτού δεν 
επιτρέπεται να προβαίνουν σε κανενός είδους διακρίσεις 
αναφορικά με τις σχετικές συμβάσεις έργων, μελετών, 
υπηρεσιών και προμηθειών. Η αξιολόγηση των προσφο¬ 
ρών γίνεται με όρους ισότιμους, κατά τρόπο ώστε να δια¬ 
σφαλίζεται η επιλογή της άριστης προσφοράς για την εκ¬ 
πλήρωση του σκοπού και τη διασφάλιση των συμφερό¬ 
ντων του Φορέα. 

Β. Αρχή της αποτελεσματικότητας 

1. Η σύναψη και εκτέλεση των συμβάσεων του Φορέα 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού του Φορέα. Ο φορέας και οι συμβαλλόμενοι με 
αυτόν αναγνωρίζουν, σε πνεύμα καλής πίστης, την ιδιαί¬ 
τερη σημασία της αποτελεσματικής διαχείρισης και προ¬ 
στασίας της περιοχής και αναλαμβάνουν την υποχρέωση 
να ενεργούν προς αυτόν τον σκοπό. Οι υπαγόμενοι στον 
παρόντα Κανονισμό αναγνωρίζουν την αρχή αυτή και δε¬ 
σμεύονται να μην ασκούν καταχρηστικά τα δικαιώματά 
τους, κατά τρόπο που παρεμποδίζει την εκτέλεση των 
συμβάσεων. 

2. Ο Φορέας λαμβάνει κάθε εύλογη μέριμνα για την υιο¬ 
θέτηση τεχνολογικής πρωτοτυπίας καιτη διασφάλιση της 
επιστημονικής και τεχνολογικής προόδου, ενόψει της 
αποτελεσματικής περιβαλλοντικής προστασίας και δια¬ 
χείρισης της περιοχής 

Γ. Αρχή της προστασίας του φυσικού και πολιτιστικού 
περιβάλλοντος 

1. Η σύναψη και εκτέλεση των συμβάσεωντου Φορέα εί¬ 
ναι σύμφωνες με το καθεστώς προστασίας του φυσικού, 

πολιτισμικού και ανθρωπογενούς περιβάλλοντος. Ειδικό¬ 
τερα είναι σύμφωνες με τις αρχές της αειφόρου ανάπτυ¬ 
ξης κατ’ εφαρμογή της Ελληνικής και κοινοτικής νομοθε¬ 
σίας και των διεθνών συμβάσεων. 

2. Ο Φορέας με τον παρόντα αναλαμβάνει την υποχρέ¬ 
ωση να διασφαλίζει ότι: 

α. Η πρόνοια για την προστασία του περιβάλλοντος και 
των κάθε είδους σχετικών αγαθών από τους διαγωνιζομέ- 
νους αποτελεί στοιχείο του συνόλου των νομικών ή μη 
ενεργειών του Φορέα. 

β. Η ιδιαίτερη μέριμνα για την προστασία του περιβάλ¬ 
λοντος από τους διαγωνιζομένους πριμοδοτείται κατά 
την αξιολόγηση των προσφορών τους. 

3. Ο Φορέας και οι συμβαλλόμενοι με αυτόν υποχρεού- 
νται να τηρούν και να εφαρμόζουν τις προαναφερόμενες 
αρχές. 

Άρθρο 3 

Νομοθετικό και Κανονιστικό πλαίσιο για την εκτέλεση 
έργων από το Φορέα Διαχείρισης 

1. Ν. 1418/1984, Δημόσια Έργα (Α' 23) καιτων κατ’ εξου¬ 
σιοδότηση αυτού προεδρικών διαταγμάτων και λοιπών 
διοικητικών πράξεων. 

2. Π.Δ. 393/1991, Επιβολή προστίμου για παράβαση 
διατάξεων του άρθρου 21 του Ν. 1418/1984 (Α' 140) και 
των κατ’ εξουσιοδότηση αυτού διοικητικών πράξεων. 

3. Π.Δ. 609/1985, Κατασκευή δημοσίων έργων (Α' 223), 
καιτων κατ’ εξουσιοδότηση αυτού διοικητικών πράξεων. 

4. Ν.2576/1998, Βελτίωση διαδικασιών για την ανάθεση 
της κατασκευής των δημοσίων έργων και άλλες διατά¬ 
ξεις, (Α' 25) και των κατ’ εξουσιοδότηση αυτού προεδρι¬ 
κών διαταγμάτων και λοιπών διοικητικών πράξεων. 

5. Ενδεικτικώς επίσης αναφέρονται σχετικές Υπουργι¬ 
κές αποφάσεις: 

α. ΥΑ ΠΕ.ΧΩ.Δ.Ε. Δ17Α/08/16/Φ.Ν. 402/1998, Διαδικα¬ 
σία ανάδειξης αναδόχου κατασκευής δημοσίων έργων (Β' 
116). 

β. ΥΑ ΠΕ.ΧΩ.Δ.Ε. Δ17Α/10/65/Φ.Ν. 402/1998, Προσδιο¬ 
ρισμός του συντελεστή ρ του Ν. 2576/1998 για τις κατη¬ 
γορίες των δημοσίων έργων και συμπλήρωση της απόφα¬ 
σης Δ17Α/08/16/Φ.Ν. 402/1998 (Β' 835). 

6. Ν. 2229/1994, Τροποποίηση και συμπλήρωση του Ν. 
1418/1984 και άλλες διατάξεις, καιτων κατ’ εξουσιοδότη¬ 
ση αυτού προεδρικών διαταγμάτων και λοιπών διοικητι¬ 
κών πράξεων (Α' 138). 

7. Π.Δ. 368/1994, Τροποποίηση και συμπλήρωση των 
472/1985 και 609/1985 Π.Δ/των και οι κατ’ εξουσιοδότησή 
του διοικητικές πράξεις (Α' 201). 

8. Π.Δ. 23/1993, Προσαρμογή της ελληνικής νομοθε¬ 
σίας για τα δημόσια έργα προς τις διατάξεις των οδηγιών 
71/304, 71/306, 78/669, 89/440, 89/665της ΕΟΚ (Α'8). 

Επιπροσθέτωςγιατη σύναψη συμβάσεων δημοσίων έρ¬ 
γων εφαρμόζεται η οδηγία 93/37/ΕΟΚ του Συμβουλίου 
της 14ης Ιουνίου 1993 περί συντονισμού των διαδικασιών 
για τη σύναψη συμβάσεων δημοσίων έργων. 

Άρθρο 4 

Νομοθετικό και Κανονιστικό πλαίσιο για την 

προμήθεια, παράδοση και παραλαβή αγαθών, υλικών 
και προϊόντων και για τη σύναψη και εκτέλεση των 
σχετικών συμβάσεων του Φορέα Διαχείρισης 

1. Ν. 2286/1995, Προμήθειες του δημοσίου τομέα και 
ρυθμίσεις συναφών θεμάτων (Α' 19) καιτων κατ’ εξουσιο¬ 


δότηση αυτού προεδρικών διαταγμάτων και λοιπών διοι¬ 
κητικών πράξεων. 

2. Π.Δ. 370/1995, Προσαρμογή της ελληνικής νομοθε¬ 
σίας περί προμηθειών του Δημοσίου προς το κοινοτικό 
δίκαιο και ειδικότερα προς τις διατάξεις της οδηγίας του 
Συμβουλίου της Ευρωπαϊκής Ένωσης 93/36/ΕΕ της 14ης 
Ιουνίου 1993 περί συντονισμού των διαδικασιών για τη σύ¬ 
ναψη συμβάσεων δημοσίων προμηθειών. 

3. Ν.2513/1997, Κύρωση της συμφωνίας περί δημοσίων 
συμβάσεων προμηθειών (Α' 247) καιτων κατ’ εξουσιοδό¬ 
τηση αυτών προεδρικών διαταγμάτων και λοιπών διοικη¬ 
τικών πράξεων. 

Άρθρο 5 

Νομοθετικό και Κανονιστικό πλαίσιο για την ανάθεση 
παρακολούθηση και παραλαβή μελετών και 
υπηρεσιών, και για τη σύναψη των σχετικών 
συμβάσεων του Φορέα Διαχείρισης 

1. Ν. 3164/2003, «Περί μητρώου μελετητών αναθέσης 
και εκπόνησης μελετητών και παροχή συναφών υπηρε¬ 
σιών κ.λπ.» (Α' 167). 

2. Π.Δ. 346/1998, Προσαρμογή της ελληνικής νομοθε¬ 
σίας για τις δημόσιες συμβάσεις υπηρεσιών προς τις δια¬ 
τάξεις της οδηγίας 92/50/ΕΟΚτου συμβουλίου της 18ης 
Ιουλίου 1992 (Α'230). 

3. Π.Δ. 194/1979, Περί εκτελέσεως των άρθρων 11 και 
επόμενα του Ν. 716/1977 «Περί μητρώου μελετητών και 
αναθέσεως και εκπονήσεως μελετών». 

4. Ενδεικτικώς επίσης αναφέρονται σχετικές πράξεις 
ΕΓΚ. ΠΕ.ΧΩ.Δ.Ε. 27/ΔΜΕΟ/Α/0/2934/1997, Εκπόνηση με¬ 
λετών δημοσίων έργων (σύστημα δημοπράτησης έργου: 
Μελέτη - Κατασκευή). 

Άρθρο 6 

Αρμόδια όργανα του Φορέα Διαχείρισης 

Αρμόδια όργανα του Φορέα για την εφαρμογή των διαδι¬ 
κασιών που ορίζονται στον παρόντα Κανονισμό αποτελούν 
τα Όργανα διοίκησης, Επιτροπές του Δ.Σ. και υπηρεσιακά 
στελέχη ή Υπηρεσίες που σύμφωνα με το καταστατικό, 
τους εσωτερικούς κανονισμούς και τις αποφάσεις του Δι¬ 
οικητικού Συμβουλίου του Φορέα Διαχείρισης έχουν την 
αρμοδιότητα να ενεργούν, να ελέγχουν, να εισηγούνται, να 
γνωμοδοτούν ή να αποφασίζουν στα διάφορα στάδια ενερ¬ 
γειών που σχετίζονται με την ανάθεση, επίβλεψη και παρα¬ 
κολούθηση της εκπόνησης και παραλαβής των μελετών, 
έργων, προμηθειών. 

Τα αρμόδια αποφασιστικά και εισηγητικά Όργανα είναι 
τα ακόλουθα: 

Αποφασιστικά όργανα 

Το Διοικητικό Συμβούλιο 

Αποτελείτο ανώτατο όργανο διοίκησης και λήψης απο¬ 
φάσεων στα θέματα που ρυθμίζονται με τον παρόντα Κα¬ 
νονισμό. Αποφασίζει επί τυχόν ενστάσεων σε περίπτωση 
διαγωνισμών, ορίζει την Επιτροπή Ανάθεσης, όπου προ- 
βλέπεται τέτοια και μπορεί να εκχωρεί τις αρμοδιότητές 
στον Πρόεδρο ή στον Διευθυντή ή άλλο όργανο. 

Ο Πρόεδρος του Διοικητικού Συμβουλίου (ΠΡ) 

Αποτελεί, ανάλογα με τις επί μέρους διατάξεις του Κα¬ 
νονισμού, αποφασιστικό όργανο σε θέματα που ρυθμίζο¬ 
νται από τον Κανονισμό. 

Ο Διευθυντής / Συντονιστής 

Αποτελεί, ανάλογα με τις επί μέρους διατάξεις του Κα- 

νονισμού, αποφασιστικό όργανο σε θέματα που ρυθμίζο¬ 
νται από τον Κανονισμό. 

Εισηγητικά όργανα 

Η Επιτροπή Ανάθεσης 

Η Επιτροπή Ανάθεσης είναι εισηγητικό όργανο και έχει 
την ευθύνη εισήγησης για την ανάθεση μελέτης, έρευνας 
κ.λπ., στις περιπτώσεις που προβλέπονται από τον παρό¬ 
ντα Κανονισμό. 

Η Επιτροπή, σε κάθε περίπτωση που απαιτείται αξιολό¬ 
γηση / επιλογή, επιλαμβάνεται της σχετικής πρόσκλησης 
εκδήλωσης ενδιαφέροντος και συντάσσει τα σχετικά 
πρακτικά, τα οποία αποστέλλει προς τον Πρόεδρο ή το 
Δ.Σ. για έγκριση. 

Η Επιτροπή ορίζεται με απόφαση του Διοικητικού Συμ¬ 
βουλίου, μετά από εισήγηση του Προέδρου και αποτελεί- 
ται από μέλη του Δ.Σ. και υπηρεσιακά στελέχη του Φορέα. 
Σε περίπτωση διαγωνισμού, κατά την υποβολή προσφο¬ 
ρών παρίσταται και ο νομικός σύμβουλος του Φορέα. 

Η Επιτροπή Παρακολούθησης και Παραλαβής 

Η Επιτροπή Παρακολούθησης και Παραλαβής είναι όρ¬ 
γανο επιφορτισμένο με την παρακολούθηση και παραλα¬ 
βή των μελετών, ερευνών, έργων, βάσει των προδιαγρα¬ 
φών που τέθηκαν με τη σχετική σύμβαση ανάθεσης και 
των κατευθύνσεων του Επιβλέποντα. 

Ορίζεται με απόφαση του Διοικητικού Συμβουλίου, με¬ 
τά από εισήγηση του Προέδρου και αποτελείται από μέλη 
του Δ.Σ. και υπηρεσιακά στελέχη του Φορέα. 

Η Επιτροπή Πινάκων Αναδοχών (ΠΑ) 

Η εγγραφή, κατάταξη, ανανέωση, διαγραφή των Π.Α. 
του Φορέα γίνεται από Επιτροπή που ορίζεται για το σκο¬ 
πό αυτό από το Δ.Σ. Η επιτροπή αυτή εισηγείται επίσης 
κάθε μέτρο που σχετίζεται μετοντρόποτήρησηςτων Π.Α. 
και υποβάλλει στο Διοικητικό Συμβούλιο σχετικές εκθέ¬ 
σεις. 

Η επιτροπή Π.Α. συνεδριάζει κάθε έτος στο δίμηνο Ια¬ 
νουάριου - Φεβρουάριου, με θέμα εγγραφές νέων νομι¬ 
κών ή φυσικών προσώπων στους Π.Α. και μεταβολές των 
ήδη εγγεγραμμένων. 

Η επιτροπή μπορεί να συγκληθεί και έκτακτα (ύστερα 
από σχετική εντολή του Δ.Σ.), εφόσον συντρέχουν ουσια¬ 
στικοί λόγοι. 

Η θητεία των μελών της επιτροπής Π.Α. είναι ετήσια. 

Ο Επιβλέπων (ΕΒ) 

Για κάθε μελέτη, έρευνα, έργο κ.λπ. ορίζεται Επιβλέ- 
πων, που μπορεί να είναι είτε στέλεχος είτε εξειδικευμέ- 
νος συνεργάτης του Φορέα. 

Ο Επιβλέπων ορίζεται από το Δ.Σ.. Στην περίπτωση που 
ο επιβλέπων δεν είναι στέλεχος του Φορέα, κατά την πα¬ 
ρακολούθηση ή επίβλεψη της μελέτης ή του έργου συ¬ 
νεργάζεται και ενημερώνει τον υπεύθυνο της αρμόδιας 
υπηρεσίας του Φορέα. 

Υπεύθυνος της αρμόδιας υπηρεσίας 

Όπου στις διατάξειςτου παρόντος αναγράφεται «Υπεύ¬ 
θυνος της αρμόδιας υπηρεσίας» ο προσδιορισμός του 
έχοντος τη σχετική αρμοδιότητα καθορίζεται με απόφα¬ 
ση του Διευθυντή / Συντονιστή. 

Άρθρο 7 

Τροποποίηση του κανονισμού 

Μεταβολή, συμπλήρωση ήτροποποίηση των διατάξεων 
του Κανονισμού γίνεται με σχετική απόφαση του Δ.Σ. του 
Φορέα Διαχείρισης και έγκριση του νέου κανονισμού με 


απόφαση του Υπουργού Περιβάλλοντος Χωροταξίας και 
Δημοσίων Έργων. 

Άρθρο 8 

Ισχύς του Κανονισμού 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2004 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθ. 52771 (3) 

Έγκριση Κανονισμού Λειτουργίας του Διοικητικού Συμ¬ 
βουλίου (Δ.Σ.) του Φορέα Διαχείρισης της Λίμνης Κερ¬ 
κίνης. 

ΟΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξειςτου άρθρου 15του Ν. 2742/1999 «Χω¬ 
ροταξικός σχεδιασμός και αειφόρος ανάπτυξη και άλλες 
διατάξεις» (Α' 207), όπως συμπληρώθηκε με την παρ. 1 
του άρθρου 13του Ν. 3044/2002 «Μεταφορά Συντελεστή 
Δόμησης και ρυθμίσεις άλλων θεμάτων της αρμοδιότη¬ 
τας του Υπουργείου Περιβάλλοντος Χωροταξίας και Δη¬ 
μοσίων Έργων» (Α' 197). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε μετο άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 2469/ 
1997 (Α'38). 

3. Την υπ’ αριθμ. 4881/19.5.2004 απόφαση του Πρω¬ 
θυπουργού και του Υπουργού Περιβάλλοντος Χωροτα¬ 
ξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος Χωροταξίας και Δημοσίων Έρ¬ 
γων στους Υφυπουργούς Περιβάλλοντος Χωροταξίας και 
Δημοσίων Έργων» (Β' 754). 

4. Την στο πρακτικό 9/23.12.2003 απόφαση του Διοικη¬ 
τικού Συμβουλίου του Φορέα Διαχείρισης της Λίμνης Κερ¬ 
κίνης. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Έγκριση και Αντικείμενο Κανονισμού 

1. Εγκρίνεται, όπως στα επόμενα άρθρα, ο Κανονισμός 
Λειτουργίας του Διοικητικού Συμβουλίου (Δ.Σ.) του Φο¬ 
ρέα Διαχείρισης της Λίμνης Κερκίνης, που ιδρύθηκε με 
την παρ. 10 του άρθρου 15 του Ν. 2742/1999 (Α' 207), 
όπως συμπληρώθηκε μετηνπαρ. 1 του άρθρου 13τουΝ. 
3044/2002 (Α' 197). 

2. Με τον παρόντα Κανονισμό ρυθμίζεται η λειτουργία 
του Διοικητικού Συμβουλίου (Δ.Σ.) του Φορέα Διαχείρι¬ 
σης της Λίμνης Κερκίνης. 

Άρθρο 2 

Σύνθεση - Θητεία - Συγκρότηση Δ.Σ. 

1. Ο Φορέας Διαχείρισης διοικείται από εντεκαμελές 
(11) Διοικητικό Συμβούλιο (κοινή υπουργική απόφαση 

125564/994/7.3.2003 - ΦΕΚ364/Β728.3.2003) που αποτε- 
λείται από: 

• Έναν (1) εκπρόσωπο του Υπουργείου Περιβάλλο¬ 
ντος, Χωροταξίας και Δημοσίων Έργων. 

• Έναν (1) εκπρόσωπο του Υπουργείου Γεωργίας, με 
τον αναπληρωτή του. 

• Έναν (1) εκπρόσωπο του Υπουργείου Ανάπτυξης, με 
τον αναπληρωτή του. 

• Έναν (1) εκπρόσωπο του Υπουργείου Μακεδονίας - 
Θράκης, με τον αναπληρωτή του. 

• Έναν (1) εκπρόσωπο της Περιφέρειας Κεντρικής Μα¬ 
κεδονίας, με τον αναπληρωτή του. 

• Έναν (1) εκπρόσωπο της Νομαρχιακής Αυτοδιοίκη¬ 
σης Σερρών, μετον αναπληρωτή του. 

• Έναν (1) κοινό εκπρόσωπο των Ο.Τ.Α. Ηράκλειας, 
Κερκίνης, Πετριτσίου, Σιδηροκάστρου, Κοιν. Αγκίστρου, 
Κοιν. Προμαχώνα και τον αναπληρωτή του, που ορίζεται 
από τον Σύνδεσμο προστασίας και Ανάδειξης της Λίμνης 
Κερκίνης. 

• Έναν (1) κοινό εκπρόσωπο των Γεωργικών Συνεταιρι¬ 
σμών, οι οποίοι δραστηριοποιούνται εντός της περιοχής 
του Εθνικού Πάρκου καιτης περιφερειακής ζώνης αυτού, 
που ορίζεται από την Ένωση Αγροτικών Συνεταιρισμών 
Σερρών. 

• Έναν (1) κοινό εκπρόσωπο των Αλιευτικών Συνεταιρι¬ 
σμών, οι οποίοι δραστηριοποιούνται εντός της περιοχής 
του Εθνικού Πάρκου που ορίζεται από την Ένωση Αγρο¬ 
τικών Συνεταιρισμών Σερρών. 

• Έναν (1) ειδικό Επιστήμονα, που ορίζεται από τον 
Υπουργό ΠΕ.ΧΩ.Δ.Ε. 

• Έναν (1) εκπρόσωπο μη κυβερνητικής περιβαλλο¬ 
ντικής οργάνωσης, που ορίζεται από τον Υπουργό 
ΠΕ.ΧΩ.Δ.Ε. 

2. Η θητεία των μελών του Δ.Σ. είναι τριετής και μπορεί 
να ανανεώνεται, (άρθρο 15 παρ. 4α του Ν. 2742/1999). 
Μέχρι να οριστούν τα νέα μέλη, τα παλαιά εξακολουθούν 
να ασκούν τα καθήκοντά τους. 

3. Το Δ.Σ. συγκροτείται με απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων. Ο ορι¬ 
σμός των μελών του Δ.Σ. γίνεται μέσα σε ένα (1) μήνα από 
την αποστολή σχετικής πρόσκλησης από τον Υπουργό 
Περιβάλλοντος, Χωροταξίας και Δημοσίων Έργων στους 
αρμόδιους φορείς. Αν οι αρμόδιοι φορείς δεν υποδείξουν 
τους εκπροσώπους τους εντός της προαναφερόμενης 
προθεσμίας, ο Υπουργός Περιβάλλοντος, Χωροταξίας 
και Δημοσίων Έργων ορίζει το αντίστοιχο μέλος κατά την 
κρίση του. 

4. Εάν κατά τη διάρκεια της θητείας του Δ.Σ., κενωθεί 
θέση για οποιοδήποτε λόγο, το νέο μέλος ορίζεται με τη 
διαδικασία της προηγούμενης παραγράφου. Τα νέα μέλη 
διανύουν το υπόλοιπο της θητείας των προκατόχων τους 
και η θητεία τους, λήγει πάντοτε με τη θητεία του Δ.Σ. 

Άρθρο 3 

Αρμοδιότητες του Δ.Σ. 

Το Δ.Σ. είναι αρμόδιο για την άσκηση των αρμοδιοτήτων 
που αναφέρονται στην παρ. 2 του άρθρου 15 του Ν. 
2742/1999. Αποφασίζει επίσης για κάθε θέμα που αφορά 
τη διοίκηση και λειτουργία του Φορέα, τη διαχείριση της 
περιουσίας και τη διάθεση των πόρων του, καθώς και για 
κάθε άλλο θέμα που ανάγεται στην εκπλήρωση των σκο¬ 
πών του Φορέα Διαχείρισης και του προστατευόμενου 
αντικειμένου. 


Ειδικότερα το Δ.Σ.: 

1. Εισηγείται προς τον Υπουργό Περιβάλλοντος, Χωρο¬ 
ταξίας και Δημοσίων Έργων, τα πενταετή Σχέδια Διαχεί¬ 
ρισης των προστατευομένων αντικειμένων που ανήκουν 
στην αρμοδιότητα του Φορέα καθώς και τις ανά πενταε¬ 
τία αναθεωρήσεις της Κοινής Υπουργικής Απόφασης - 
ΚΥΑ Οριοθέτησης, του Κανονισμού Διοίκησης και Λει¬ 
τουργίας και του Σχεδίου Διαχείρισης των προστατευο¬ 
μένων αντικειμένων του Φορέα Διαχείρισης. 

2. Εγκρίνει την ετήσια έκθεση αξιολόγησης της εφαρ¬ 
μογής των ρυθμίσεων της Κ.Υ.Α. Οριοθέτησης, του Κανο¬ 
νισμού Διοίκησης και Λειτουργίας και του Σχεδίου Διαχεί¬ 
ρισης των προστατευομένων αντικειμένων που συντάσ- 
σεται από τις υπηρεσίες του Φορέα και κοινοποιείται στο 
Υπουργείο Περιβάλλοντος, Χωροταξίας και Δημοσίων 
Έργων και στους αρμόδιους οργανισμούς του ευρύτε¬ 
ρου δημόσιου τομέα. 

3. Εγκρίνει την τεκμηριωμένη εισήγηση για την κατ’ 
εξαίρεση άμεση τροποποίηση ορισμένων ρυθμίσεων της 
Κ.Υ.Α. Οριοθέτησης, του Κανονισμού Διοίκησης και Λει¬ 
τουργίας και του Σχεδίου Διαχείρισης των προστατευο¬ 
μένων αντικειμένωντου Φορέα Διαχείρισης, πριντην ολο¬ 
κλήρωση της πενταετίας: 

(α) για την αντιμετώπιση έκτακτων γεγονότων που σχε¬ 
τίζονται με την προστασία της περιοχής, 

(β) για την προσαρμογή τους σε υποδείξεις και παρα¬ 
τηρήσεις της ετήσιας έκθεσης αξιολόγησης, 

(γ) για να εκτελεσθούν έργα και μέτρα ιδιαίτερα σημα¬ 
ντικά για την προστασία και διαχείριση της περιοχής. 

4. Εγκρίνει το ετήσιο πρόγραμμα δράσης και τον ετήσιο 
οικονομικό προϋπολογισμό του Φορέα. 

5. Παρακολουθεί και αξιολογεί την υλοποίηση του προ¬ 
γράμματος δράσης και του προϋπολογισμού και αποφα¬ 
σίζει για την τροποποίησή τους. 

6. Εγκρίνει τον ετήσιο οικονομικό απολογισμό και τον 
απολογισμό δραστηριοτήτων κάθε χρόνου. 

7. Με απόφασή του που λαμβάνεται με την απόλυτη 
πλειοψηφία του συνόλου των μελών του ψηφίζει όλους 
τους κανονισμούς του Φορέα. 

8. Αποφασίζει για τις προσλήψεις και τις απολύσεις του 
προσωπικού και ασκεί τον πειθαρχικό έλεγχο σε δεύτερο 
βαθμό. 

9. Αποφασίζει για την αγορά ή μίσθωση των απαραίτη¬ 
των εγκαταστάσεων, χώρων και μέσων καθώς και για την 
προμήθεια μηχανών, οργάνων, επίπλων, οχημάτων και 
λοιπού εξοπλισμού που είναι απαραίτητα για την λειτουρ¬ 
γία του Φορέα. 

10. Αποφασίζει για τη τιμολογιακή πολιτική πώλησης 
των υλικών, εκδόσεων, δεδομένων, οπτικοακουστικού 
υλικού και κάθε άλλου πνευματικού προϊόντος που πα¬ 
ράγει ή εκμεταλλεύεται ο φορέας διαχείρισης, για το 
αντίτιμο εισόδου και ξεναγήσεων ομάδων επισκεπτών, 
καθώς και για το ύψος των αμοιβών από την εκτέλεση 
ερευνών, μελετών και κάθε είδους υπηρεσιών στα 
πλαίσια των σκοπών του Φορέα για λογαριασμό τρί¬ 
των. 

11. Αποφασίζει για την εκχώρηση σημάτων ποιότητας. 

12. Αποφασίζει για τους όρους των διακηρύξεων προ¬ 
μήθειας πραγμάτων, μισθώσεων κ.λπ. 

13. Αποφασίζει για την εκποίηση ή ανταλλαγή ακινήτων 
και την επιβάρυνσή τους με εμπράγματα δικαιώματα κα¬ 
θώς και την αποδοχή κληρονομιών, δωρεών και κληροδο¬ 
σιών. 

14. Αποφασίζει για τη σύναψη δανείων και τη σύναψη 
συμβάσεων με τρίτους. 

15. Λαμβάνει θέσεις και εκφράζει τις απόψεις του για 
θέματα που έχουν σχέση με τα προστατευόμενα αντικεί¬ 
μενα αρμοδιότητας του Φορέα. 

16. Γνωμοδοτεί για θέματα προστατευόμενων αντικει¬ 
μένων. 

17. Ορίζει τους εκπροσώπους του Φορέα σε κάθε φύ¬ 
σης όργανα, συμβούλια, επιτροπές, αποστολές κ.λπ. 
στην Ελλάδα και στο εξωτερικό. 

18. Συγκροτεί επιτροπές και ομάδες εργασίας. 

19. Με απόφασή του που λαμβάνεται με πλειοψηφία 
των τριών πέμπτων (3/5) του συνόλου των μελών του, 
μπορεί να μεταβιβάζει αρμοδιότητές του ή αρμοδιότητες 
του Προέδρου του, εκτός από τη λήψη αποφάσεων πολι¬ 
τικής και στρατηγικής (όπως εκείνες που αφορούν στην 
Κ.Υ.Α. Οριοθέτησης, στο Κανονισμό Διοίκησης και Λει¬ 
τουργίας, στο Σχέδιο Διαχείρισης, στον οικονομικό προϋ¬ 
πολογισμό και απολογισμό, στο ετήσιο πρόγραμμα δρά¬ 
σης και στους κανονισμούς οργάνωσης και λειτουργίας 
του Φορέα), στον Πρόεδρο, σε ένα η περισσότερα μέλη 
του και στον Διευθυντή. Οι αρμοδιότητες αυτές αφορούν 
σε δικαιοδοσίες όπως: 

• Υπογραφή συμβάσεων του Φορέα με κάθε τρίτο (συ¬ 
νεργασίες με άλλους φορείς, αναθέσεις έργων κ.λπ.). 

• Υπογραφή εγγράφων του Φορέα που απευθύνονται 
σε δημόσιες αρχές ή την πολιτική ηγεσία των δημόσιων 
φορέων. 

• Υπογραφή εγγράφων του Φορέα που απευθύνονται 
σε τρίτους και με τα οποία αναλαμβάνονται καθ’ οιοδή- 
ποτε τρόπο υποχρεώσεις για τον Φορέα. 

• Έγκριση κάθε είδους δημοσιευμάτων που ετοιμάζει 
και προωθεί ο Φορέας και που αφορούν άμεσα ή έμμεσα 
την προβολή και την εικόνα του στο εξωτερικό περιβάλ¬ 
λον. Έγκριση προγραμμάτων και ενεργειών επικοινω¬ 
νίας, δημοσιότητας και προβολής του Φορέα. 

• Έγκριση του περιεχομένου των προτάσεων που ετοι¬ 
μάζει και απευθύνει ο Φορέας για την ανάληψη έργων. 
Έγκριση του περιεχομένου και των όρωντων αντιστοίχων 
συμβάσεων ανάληψης έργων. 

• Έγκριση διαμόρφωσης και τροποποίησης των εσωτε¬ 
ρικών συστημάτων λειτουργίας του Φορέα στα πλαίσια 
και των εγκεκριμένων Κανονισμών. 

• Έγκριση της κατανομής του προσωπικού στις διάφο¬ 
ρες διοικητικές ενότητες του Φορέα. 

• Υπογραφή επιταγών πραγματοποίησης δαπανών του 
Φορέα και εξουσιοδότηση συγκεκριμένων στελεχών του 
Φορέα για την ευθύνη δεύτερης υπογραφής. 

• Έγκριση της σκοπιμότητας πραγματοποίησης δαπα¬ 
νών του Φορέα που δεν προβλέπονται στον προϋπολογι¬ 
σμό λειτουργίας του ή στον προϋπολογισμό επενδύσεών 
του ή στον προϋπολογισμό υλοποίησης των επιμέρους 
έργων του. 

• Έγκριση διενέργειας δαπανών εντός προϋπολογι¬ 
σμών αλλά άνω ορισμένου ύψους. 

20. Μεριμνά για την εξασφάλιση της δημοσιότητας και 
διαφάνειας των διαδικασιών λειτουργίας του φορέα με 
διάφορα μέτρα όπως η ενημέρωση του τοπικού πληθυ¬ 
σμού και φορέων για τον προγραμματισμό και τον προϋ¬ 
πολογισμό των εργασιών του, η δημοσιότητα για τις προ¬ 
σλήψεις προσωπικού, προμήθειες και αναθέσεις μελετών 
ή έργων. 


Άρθρο 4 

Προεδρείο του Δ.Σ. 

1. Ο Πρόεδρος του Δ.Σ. ορίζεται από τον Υπουργό Πε¬ 
ριβάλλοντος, Χωροταξίας και Δημοσίων Έργων και είναι 
πρόσωπο με επιστημονικές γνώσεις και εμπειρία σε θέ¬ 
ματα προστασίας του φυσικού περιβάλλοντος (άρθρο 15 
παρ. 4α Ν. 2742/1999). 

2. Κατά την πρώτη συνεδρίασή του, στην αρχή της θη¬ 
τείας του, το Δ.Σ. εκλέγει με μυστική ψηφοφορία, μεταξύ 
των μελών του, τον Αντιπρόεδρο και τον Γραμματέα. 

3. Το Δ.Σ. μπορεί να αντικαταστήσει τον Αντιπρόεδρο ή 
τον Γ ραμματέα για σπουδαίο λόγο. 

Άρθρο 5 

Αρμοδιότητες Προέδρου 

Ο Πρόεδρος του Δ.Σ.: 

1. Εκπροσωπείτο Φορέα στα δικαστήρια και σε κάθε δη¬ 
μόσια αρχή και δίνει τους όρκους που επιβάλλονται στο 
Φορέα. 

2. Καταρτίζει την ημερήσια διάταξη των συνεδριάσεων 
και συγκαλεί σε συνεδρίαση το Δ.Σ. Εισηγείται τα θέματα 
ημερήσιας διάταξης και διευθύνει τις εργασίες του Δ.Σ., 
λαμβάνει μέτρα για την τήρηση της τάξης και των κανονι¬ 
σμών, δίνει το λόγο στους ομιλητές και τον αφαιρεί. Θέτει 
τα θέματα σε ψηφοφορία και αναγγέλλει το αποτέλεσμα 
αυτής. Κηρύσσει την έναρξη και τη λήξη των συνεδριάσε¬ 
ων. 

3. Υπογράφει μαζί με τον Γ ραμματέα τις αποφάσεις και 
τα πρακτικά των συνεδριάσεων των οργάνων του Φορέα. 

4. Επιλαμβάνεται θεμάτων αρμοδιότητας του Δ.Σ., όταν 
δημιουργείται προφανής κίνδυνος ή ζημία των συμφερό¬ 
ντων του Φορέα, τα οποία φέρει για επικύρωση στην αμέ¬ 
σως επόμενη συνεδρίαση αυτού. 

5. Λαμβάνει κάθε μέτρο με το οποίο προωθούνται και 
προστατεύονται τα συμφέροντα του Φορέα. 

6. Είναι πειθαρχικός προϊστάμενος όλου του προσωπι¬ 
κού του Φορέα. 

7. Ασκεί τις αρμοδιότητες που του ανατίθενται με από¬ 
φαση του Δ.Σ. 

Άρθρο 6 

Αρμοδιότητες Αντιπροέδρου 

Ο Αντιπρόεδρος του Δ.Σ. αναπληρώνει τον Πρόεδρο σε 
όλα τα καθήκοντά του κάθε φορά που απουσιάζει ή κω¬ 
λύεται. 

Άρθρο 7 

Αρμοδιότητες Γ ραμματέα 

Ο Γραμματέαςτου Δ.Σ.: 

1. Μεριμνά και ευθύνεται για την εγγραφή των πρακτι¬ 
κών των συνεδριάσεων του Δ.Σ. στο βιβλίο πρακτικών και 
την υπογραφή τους από τον ίδιο, τον Πρόεδρο και τα πα¬ 
ρόντα κατά τη συνεδρίαση μέλη του Δ.Σ. 

2. Φροντίζει την τήρηση του αρχείου των πρωτότυπων 
επίσημων εγγράφων του αρχείου του Δ.Σ., τα οποία συ¬ 
νυπογράφει με τον Πρόεδρο. 

3. Θέτει έγκαιρα υπόψη του Προέδρου του Δ.Σ. τα θέ¬ 
ματα που απασχολούν τον Φορέα και με εντολή του κα¬ 
ταρτίζει την ημερήσια διάταξη της κάθε συνεδρίασης. 

4. Μεριμνά για την έγκαιρη αποστολή στα μέλη του Δ.Σ. 
της πρόσκλησης σε τακτική και έκτακτη συνεδρίαση. 

5. Αναλαμβάνει τα καθήκοντα που του ανατίθενται με 
απόφαση του Δ.Σ. 

Τον Γραμματέα του Δ.Σ. απάντα ή κωλυόμενο αναπλη¬ 
ρώνει μέλος του Δ.Σ. που ορίζεται με απόφασή του. 

Άρθρο 8 

Υποχρεώσεις Μελών Δ.Σ. 

1. Τα μέλη του Δ.Σ. έχουν υποχρέωση να συμμετέχουν 
σε όλες τις συνεδριάσεις του Δ.Σ. καθώς και στις συνε¬ 
δριάσεις και εργασίες των Επιτροπών ή των συλλογικών 
Οργάνων στα οποία έχουν ορισθεί από το Δ.Σ. ως εκπρό¬ 
σωποι του Φορέα και γενικότερα να εκτελούν ευσυνείδη¬ 
τα τα καθήκοντά τους. 

2. Κάθε μέλος του Δ.Σ. εκφράζει την γνώμη του και ψη¬ 
φίζει με απόλυτη ελευθερία, αποβλέποντας στην εξυπη¬ 
ρέτηση των συμφερόντων και την προαγωγή των σκοπών 
του Φορέα Διαχείρισης. 

3. Αν ένα μέλος του Δ.Σ. επιθυμεί να μην εκτελεί τις υπο¬ 
χρεώσεις του για διάστημα που υπερβαίνει τις 30 (τριάντα) 
ημέρες, πρέπει να έχει, προς τούτο, την έγκριση του Δ.Σ. 

4. Μέλος του Δ.Σ. δεν επιτρέπεται να συμμετέχει στη 
συζήτηση θέματος ή στη λήψη απόφασης του Δ.Σ. αν το 
ίδιο (αμέσως ή εμμέσως) ή συγγενής του εξ αίματος ή εξ 
αγχιστείας έως και δευτέρου βαθμού, έχει έννομο συμ¬ 
φέρον. 

5. Απόφαση που λαμβάνεται κατά παράβαση της προη¬ 
γούμενης παραγράφου είναι άκυρη. 

Άρθρο 9 

Αντικατάσταση μελών Δ.Σ. 

ΤαΜέλητουΔ.Σ. (Πρόεδρος και Σύμβουλοι) όταν ενερ¬ 
γούν με τρόπο που αντιβαίνει τους σκοπούς και τα καθή¬ 
κοντα για τα οποία ορίστηκαν, μπορούν να ανακληθούν 
και να αντικατασταθούν. 

Ενδεικτικά, λόγοι που είναι δυνατό να οδηγήσουν στην 
αντικατάσταση μέλους είναι: 

■ Πράξεις οι οποίες αποδεδειγμένα βλάπτουν τα συμ¬ 
φέροντα του Φορέα 

■ Η αδικαιολόγητη απουσία επί τρεις (3) συνεχόμενες 
τακτικές συνεδριάσεις του Δ.Σ. 

■ Η κατ’ επανάληψη μη συμμόρφωση ή η αδικαιολόγητη 
άρνηση εκτέλεσης των αποφάσεων του Δ.Σ. 

■ Η συστηματική παρακώλυση της λειτουργίας του Δ.Σ. 

Για την αντικατάσταση μέλους του Δ.Σ. κατά τη διάρ¬ 
κεια της θητείας του, απαιτείται απόφαση του Δ.Σ. που 
λαμβάνεται με πλειοψηφία των τριών πέμπτων (3/5) του 
συνόλου των μελώντου και αιτιολογημένη εισήγηση προς 
τον Υπουργό ΠΕ.ΧΩ.Δ.Ε. Στη συνέχεια ορίζεται νέο μέλος 
με τη διαδικασία του άρθρου 2 παρ. 3 του παρόντος Κα¬ 
νονισμού. 

Άρθρο 10 
Σύγκληση Δ.Σ. 

1. Το Δ.Σ. συνεδριάζειτακτικά μια φοράτο δίμηνο, ύστε¬ 
ρα από γραπτή πρόσκληση του Προέδρου, που επιδίδε¬ 
ται σε κάθε μέλος του Δ.Σ. πέντε (5) τουλάχιστον ολόκλη¬ 
ρες ημέρες πριν από την ημέρα που ορίζεται για την συ¬ 
νεδρίαση. Στην πρόσκληση ορίζονται η ημέρα και η ώρα 
της συνεδρίασης καθώς και τα θέματα της ημερήσιας 
διάταξης. Στην πρόσκληση προσαρτάται έκθεση με την 
παρουσίαση του περιεχομένου των θεμάτων. 

2. Το Δ.Σ. συνεδριάζει έκτακτα κάθε φορά που κρίνεται 
αναγκαίο από τον Πρόεδρο. Συνέρχεται επίσης μετά από 
αίτηση που υποβάλλεται από τον 1/3 των μελώντου. Στην 
αίτηση που απευθύνεται έγγραφα στον Πρόεδρο, αναφέ¬ 


ρονται τα προς συζήτηση θέματα και οι λόγοι που δικαιο¬ 
λογούν την έκτακτη συνεδρίαση. Ο Πρόεδρος υποχρεού- 
ται να συγκαλέσει το Δ.Σ. μέσα σε επτά (7) ημέρες αφέ¬ 
του υποβληθεί η αίτηση. Σε περίπτωση άρνησής του το 
Δ.Σ. συγκαλείται από τους Συμβούλους που υπέγραψαν 
τη αίτηση, στην έναρξη δε της συνεδρίασης αποφασίζε- 
ται η αναγκαιότητά της ή όχι. 

3. Σε εξαιρετικές και επείγουσες περιπτώσεις μπορεί η 
γραπτή πρόσκληση που επιδίδεται σε κάθε μέλος του 
Δ.Σ., να επιδοθεί δύο (2) ημέρες πριν από την ημέρα που 
ορίζεται για την συνεδρίαση. Στην πρόσκληση πρέπει να 
αναφέρεται και ο λόγος που η συνεδρίαση είναι κατεπεί- 
γουσα. Στη συνεδρίαση εκτίθενται τα σχετικά έγγραφα με 
τα θέματα της ημερήσιας διάταξης. Το Δ.Σ. έχει την απο¬ 
κλειστική αρμοδιότητα του χαρακτηρισμού ενός θέματος 
ως κατεπείγοντος. 

Άρθρο 11 

Απαρτία 

Το Δ.Σ. έχει απαρτία εφόσον τα μέλη που είναι παρόντα 
αποτελούν την απόλυτη πλειοψηφία του συνόλου των με¬ 
λών του. Στη συνεδρίαση παρίσταται υποχρεωτικά ο 
Πρόεδρος ή ο Αντιπρόεδρος. Ελλείψει απαρτίας, το Δ.Σ. 
συνεδριάζει μετά από επτά (7) ημέρες με τα ίδια θέματα 
ημερήσιας διάταξης. 

Αν και στη δεύτερη συνεδρίαση δεν υπάρχει απαρτία το 
Δ.Σ. συνεδριάζει ύστερα από τρίτη πρόσκληση και απο¬ 
φασίζει για τα θέματα που είναι γραμμένα στην αρχική 
πρόσκληση, εφ’ όσον παρίσταται τουλάχιστον το 1/3 του 
συνολικού αριθμού των μελώντου. 

Άρθρο 12 

Διαδικασία Συνεδρίασης - Συζήτηση 

1. Στις συνεδριάσεις προεδρεύει ο Πρόεδρος και από- 
ντος ή κωλυομένου αυτού, ο Αντιπρόεδρος. 

2. Πριν από την έναρξη της συνεδρίασης τα μέλη του 
Δ.Σ. υπογράφουν στο βιβλίο παρουσίας. 

3.0 Πρόεδρος στην καθορισμένη, από την πρόσκληση, 
ώρα συνεδρίασης και αφού διαπιστώσει ότι υπάρχει 
απαρτία κηρύσσει την έναρξη της συνεδρίασης. Αν δεν 
υπάρχει απαρτία μπορεί να παρατείνειτην έναρξη της συ¬ 
νεδρίασης κατά μισή ώρα, μετά την πάροδο της οποίας 
θεωρείται αυτοδικαίως ότι ματαιώνεται η συνεδρίαση. Ο 
Πρόεδρος λύει τη συνεδρίαση επειδή δεν υπάρχει απαρ¬ 
τία και συντάσσεται σχετικό πρακτικό. 

4. Μετά την κήρυξη της έναρξης της συνεδρίασης από 
τον Πρόεδρο, γίνεται από το Δ.Σ. η επικύρωση των πρα¬ 
κτικών της προηγούμενης συνεδρίασης. 

5. Στη συνέχεια ο Πρόεδρος ανακοινώνει τις αιτήσεις ή 
άλλα έγγραφα που απευθύνονται στο Δ.Σ. 

6. Τα μέλη του Δ.Σ. μπορούν να κάνουν οποιαδήποτε 
ανακοίνωση ή πρόταση που έχει σχέση με τις αρμοδιότη¬ 
τες του Δ.Σ. 

7. Η συζήτηση για τις ανακοινώσεις αυτές αποκλείεται 
εκτός εάν το Δ.Σ. με την απόλυτη πλειοψηφία του συνολι¬ 
κού αριθμού των μελών του αποφασίσει να συζητηθούν. 

8. Μετά τις ανακοινώσεις αρχίζει η συζήτηση της ημε¬ 
ρήσιας διάταξης. Η σειρά της συζήτησης των θεμάτων 
μπορεί να αλλάξει με απόφαση του Δ.Σ. 

9. Ο Πρόεδρος εκφωνεί το θέμα της ημερήσιας διάτα¬ 
ξης. Κάθε θέμα αναπτύσσεται από τον εισηγητή που έχει 
οριστεί. Ο ορισμός ή μη του εισηγητή αποτελεί διακριτική 
ευχέρεια του Προέδρου ή του Δ.Σ. Ο Πρόεδρος καλείτα 

μέλη που θέλουν να αναπτύξουν τις απόψεις τους επί των 
θεμάτων να το δηλώσουν προκειμένου να περιληφθούν 
από το Γραμματέατου Δ.Σ. στον κατάλογο των ομιλητών. 
Απαντήσεις ή διευκρινήσεις επί των θεμάτων γίνονται από 
τον εισηγητή ή τον Πρόεδρο του Δ.Σ. Είναι δυνατή η αντί¬ 
κρουση ή η απάντηση από άλλο μέλος, εφόσοντεκμαίρε- 
ται η πιο ορθή και αντικειμενική τοποθέτηση επί του συ¬ 
γκεκριμένου θέματος. 

10. Κανένας από τα μέλη που γράφονται στον κατάλο¬ 
γο των ομιλητών δεν μπορεί να μιλήσει αν δεν πάρει άδεια 
από τον Πρόεδρο. Ο ομιλητής είναι ελεύθερος να ανα¬ 
πτύξει τις απόψεις του, εφόσον είναι εντός του θέματος 
που συζητείται και δεν εκτρέπεται σε προσωπικές επιθέ¬ 
σεις ή υβριστικές εκφράσεις. Στην περίπτωση αυτή ο 
Πρόεδρος έχει δικαίωμα να διακόψειτον ομιλητή ή νατού 
αφαιρέσειτολόγο. 

11. Η συζήτηση κάθε θέματος τελειώνει όταν εξαντλού¬ 
νται τα ονόματα του καταλόγου των ομιλητών ή παραιτη¬ 
θούν οι ομιλητές από το λόγο. Ο Πρόεδρος στη συνέχεια 
ανακοινώνει ότι τελείωσε η συζήτηση του θέματος και κα¬ 
λείτο Δ.Σ. ν’ αποφασίσει. 

12. Διακοπή ψηφοφορίας για νέα επιχειρηματολογία 
δεν επιτρέπεται. Κάθε αιτιολόγηση ψήφου γίνεται πριν 
αρχίσει η ψηφοφορία. 

13. Το Δ.Σ. έχει δικαίωμα ν’ αποφασίσει με την απόλυτη 
πλειοψηφία του συνολικού αριθμού των μελών του, ότι 
ένα θέμα που δεν είναι γραμμένο στην ημερήσια διάταξη 
είναι κατεπείγον να το συζητήσει και να πάρει απόφαση γι’ 
αυτό με την ίδια πλειοψηφία. 

14. Αν κάποιο μέλος στην διάρκεια της συζήτησης ενός 
θέματος, θελήσει ν’ απαντήσει σε προσωπικό ζήτημα, ζη¬ 
τάει την άδεια του Προέδρου. Ο Πρόεδρος είναι υποχρε¬ 
ωμένος να του δώσει τον λόγο. Στην περίπτωση αυτή ο 
ομιλητής οφείλει να περιοριστεί αποκλειστικά στο προ¬ 
σωπικό ζήτημα, διαφορετικά ο Πρόεδρος τον διακόπτει 
και του αφαιρείτο λόγο. 

Άρθρο 13 

Υπηρεσιακές εισηγήσεις 

1. Οι υπηρεσιακές εισηγήσεις, υπομνήματα, αναφορές 
και άλλα έγγραφα σχετικά με τα θέματα ημερήσιας διά¬ 
ταξης εισάγονται στο Δ.Σ. διατου Διευθυντή, ο οποίος πα- 
ρευρίσκεται στις συνεδριάσεις χωρίς δικαίωμα ψήφου. 

2. Ο Διευθυντής ενημερώνει το Δ.Σ. για το τρέχον έργο 
και λειτουργία του Φορέα και για την εκτέλεση των απο¬ 
φάσεων που έχουν ληφθεί από το Δ.Σ. 

Άρθρο 14 

Δημόσιες συνεδριάσεις του Δ.Σ. 

1. Το Δ.Σ. αποφασίζει κατά τη κρίση του, με απόφαση 
που συγκεντρώνει απόλυτη πλειοψηφία του συνόλου των 
μελώντου, για τη διεξαγωγή δημόσιωνή μη δημόσιων συ¬ 
νεδριάσεων. 

2. Οι ακροατές και παρατηρητές, όταν υπάρχουν, κατά 
τις συνεδριάσεις του Δ.Σ., οφείλουν να είναι ήσυχοι και 
ευπρεπείς. Ο Πρόεδρος έχει δικαίωμα να αποβάλει από 
την αίθουσα όσους δημιουργούν προβλήματα και εμπο¬ 
δίζουν την ομαλή διεξαγωγή της συνεδρίασης. 

3. Απαγορεύεται σ’ αυτούς που παρακολουθούν τη συ¬ 
νεδρίαση κάθε εκδήλωση επιδοκιμασίας ή αποδοκιμα¬ 
σίας των όσων λέγονται. 

4. Όποιος θέλει να μιλήσει ζητάει την άδεια του Προέ¬ 
δρου. 


Άρθρο 15 

Αποφάσεις - Ψηφοφορίες 

1. Το Δ.Σ. παίρνει τις αποφάσεις του με την απόλυτη 
πλειοψηφία των παρόντων, αν στον παρόντα κανονισμό ή 
στον νόμο δεν ορίζεται διαφορετικά. Στην περίπτωση που 
δεν είναι εφικτή η λήψη απόφασης, λόγω ισοψηφίας, υπε¬ 
ρισχύει η ψήφος του Προέδρου. Απόλυτη πλειοψηφία 
των παρόντων είναι ο αμέσως μεγαλύτερος ακέραιος 
αριθμός από το μισό του αριθμού των παρόντων. 

2. Κάθε πρόταση που διαμορφώνεται κατά την συζήτη¬ 
ση τίθεται σε ψηφοφορία από τον Πρόεδρο. Ψηφίζεται 
μόνο μια φορά και στο σύνολό της. Αν διατυπώνεται 
αντίρρηση ως προς το αποτέλεσμα, αποφαίνεται και πάλι 
το Δ.Σ., αμέσως και χωρίς συζήτηση. 

3. Η ψηφοφορία στο Δ.Σ. είναι φανερή. Μυστική είναι η 
ψηφοφορία στις ακόλουθες περιπτώσεις: 

(α) για την εκλογή Αντιπροέδρου και Γραμματέα του 
Δ.Σ. 

(β) για κάθε θέμα που αφορά στο πρόσωπο οποιουδή- 
ποτε μέλους ή συγγενούςτου μέχρι Β' βαθμού εξ' αίματος 
ή εξ αγχιστείας. 

(γ) για κάθε άλλο θέμα που μετά από πρόταση του Προ¬ 
έδρου ή του 1/3 των παρόντων Συμβούλων θα αποφασί¬ 
σει το ίδιο το Δ.Σ. να διεξαχθεί μυστική ψηφοφορία. 

4. Η μυστική ψηφοφορία γίνεται με ψηφοδέλτια. Τα ψη¬ 
φοδέλτια είναι όμοια στο σχήμα, στο μέγεθος, στο χρώμα 
και στο είδος χαρτιού. Πριν από κάθε μυστική ψηφοφορία 
ορίζονται δύο ψηφολέκτες ανάμεσα στα μέλη του Δ.Σ. Οι 
φάκελοι των ψηφοδελτίων υπογράφονται από τον Πρόε¬ 
δρο πριν από την έναρξη της ψηφοφορίας. 

5. Στη φανερή ψηφοφορία, οι Σύμβουλοι αποφαίνονται 
με προφορική δήλωση ή με έγερση του χεριού. 

6. Για τον υπολογισμό της πλειοψηφίας λαμβάνεται 
υπόψη ο αριθμός των συμβούλων που είναι παρόντες κα¬ 
τά την ψηφοφορία. Η αποχή από την ψηφοφορία θεωρεί¬ 
ται αρνητική ψήφος. 

Άρθρο 16 

Πρακτικά Συνεδρίασης 

1. Στην Συνεδρίαση του Δ.Σ. τηρούνται πρακτικά με τη 
ευθύνη και τη φροντίδα του Γ ραμματέα του Διοικητικού 
Συμβουλίου και μετηνεποπτείατου Προέδρου. Καταχω- 
ρούνται με χρονολογική σειρά, από αρμόδιο υπάλληλο, 
που ορίζεται με απόφαση του Προέδρου του Δ.Σ., σε ει¬ 
δικό βιβλίο, αριθμημένο και μονογραμμένο από τον Πρό¬ 
εδρο και τον Γ ραμματέα. 

2. Τα πρακτικά κάθε συνεδρίασης παίρνουν ιδιαίτερο 
αύξοντα αριθμό. 

3. Στα πρακτικά καταχωρούνται οι αποφάσεις του Συμ¬ 
βουλίου και εφόσον ζητηθεί από τους συμβούλους, η αι¬ 
τιολογία της γνώμης τους εφόσον διαφωνούν. Γ ιανα απο¬ 
φεύγονται αμφισβητήσεις ως προς το περιεχόμενο των 
συζητήσεων, κρατούνται περιληπτικές σημειώσεις των 
πρακτικών της συνεδρίασης (θέμα, εισήγηση, συζήτηση, 
απόφαση και τυχόν σοβαρή διαφωνία όταν ζητηθεί). 

4. Είναι δυνατό να χρησιμοποιείται συσκευή ηχογράφη¬ 
σης για την μαγνητοφώνηση των συνεδριάσεων. Στην πε¬ 
ρίπτωση αυτή δεν τηρείται ειδικό βιβλίο πρακτικών, αλλά 
ο Πρόεδρος και ο Γραμματέας αριθμούν και μονογρα¬ 
φούν τα φύλλα χαρτιού που περιέχουν τα απομαγνητο- 
φωνημένα κείμενα. Στο τέλος του έτους, τα πρακτικά αυ¬ 
τά βιβλιοδετούνται, με ευθύνη του αρμόδιου υπαλλήλου. 

Αν σε κάποια συνεδρίαση δεν χρησιμοποιηθεί συσκευή 
ηχογράφησης, τηρούνται χειρόγραφα πρακτικά, τα 
οποία αντιγράφονται σε φύλλα χαρτιού, που έχουν τη μο¬ 
νογραφή του Προέδρου και του Γραμματέα και υπογρά¬ 
φονται από όλα τα παρόντα μέλη. Τα φύλλα αυτά παίρ¬ 
νουν αρίθμηση που αποτελεί συνέχεια της αρίθμησηςτων 
απομαγνητοφωνημένων κειμένων και βιβλιοδετούνται 
μαζί με τα κείμενα αυτά. 

5. Τα πρακτικά υπογράφονται απ’ όλα τα μέλη που με¬ 
τέχουν στη συνεδρίαση κατά την αρχή της επόμενης συ¬ 
νεδρίασης που γίνεται η επικύρωσή τους. Όταν ένας σύμ¬ 
βουλος αρνείται να υπογράψει, η άρνηση και η αιτιολογία 
της αναφέρονται στα πρακτικά. 

6. Οποιοσδήποτε έχει έννομο συμφέρον έχει δικαίωμα 
να ζητήσει επικυρωμένα αντίγραφατωνπρακτικών καιτων 
Αποφάσεων του Δ.Σ. Τα αντίγραφατωνπρακτικών καιτων 
αποφάσεων χορηγούνται ύστερα από γραπτή αίτηση του 
ενδιαφερομένου (στηνοποίαθατεκμηριώνειεπαρκώςτον 
λόγο της αίτησής του) και έγκριση του Προέδρου. 

7. Οι αποφάσεις των συνεδριάσεων του Δ.Σ. συνυπο¬ 
γράφονται από τον Πρόεδρο και τον Γ ραμματέα. 

Άρθρο 17 
Επιτροπές του Δ.Σ. 

1. Το Δ.Σ. με απόφασή του έχει τη δυνατότητα να συ¬ 
γκροτεί, από μέλη του, μόνιμες ή προσωρινές Επιτροπές, 
για την διεκπεραίωση ζητημάτων που το απασχολούν 
(π.χ. επιτροπή προσλήψεων προσωπικού) με τη συμμετο¬ 
χή εργαζομένων του Φορέα. 

2. Οι επιτροπές σε κάθε περίπτωση θα εφαρμόζουν τις 
αποφάσεις του Δ.Σ. και μπορούν να αναπτύσσουν πρω¬ 
τοβουλίες μέσα στα πλαίσια των κατευθύνσεων του Δ.Σ. 

Άρθρο 18 

Επιτροπές προστατευόμενων αντικειμένων 

1. Το Δ.Σ., με απόφασή του, έχει τη δυνατότητα να συ¬ 
γκροτεί, από μέλη και μη μέλη του, Επιτροπές συμβου¬ 
λευτικού χαρακτήρα, για την καλύτερη μελέτη και επε¬ 
ξεργασία εισηγήσεων στα θέματα που αφορούν σε ένα 
προστατευόμενο αντικείμενο, που υπάγεται στην αρμο¬ 
διότητα του φορέα ή σε μια υποπεριοχή της συνολικής 
προστατευόμενης γεωγραφικής ενότητας του φορέα. 

2. Ο αριθμός και τα μέλη των επιτροπών καθορίζονται 
με απόφαση του Δ.Σ. Μέλη των επιτροπών μπορεί να είναι 
αιρετά στελέχη της Αυτοδιοίκησης, εκπρόσωποι τοπικών 
περιβαλλοντικών ή επαγγελματικών οργανώσεων (όπως 
ενώσεις Ξενοδόχων, Γεωργικοί και Κτηνοτροφικοί συνε¬ 
ταιρισμοί, Κυνηγετικού σύλλογοι, Φυσιολατρικοί σύλλο¬ 
γοι), υπηρεσιακά στελέχη της αυτοδιοίκησης και πολίτες 
με αναγνωρισμένη δράση και γνώσεις στα αντίστοιχα 
προστατευόμενο αντικείμενα. 

3. Για τη λειτουργία μιας Επιτροπής το Δ.Σ. δύναται να 
συντάσσει ειδικό κανονισμό στον οποίο περιλαμβάνονται 
οι αρμοδιότητες, η αποζημίωση των μελών καθώς και κά¬ 
θε άλλη λεπτομέρεια. Ο ειδικός αυτός κανονισμός εγκρί- 
νεται με απόφαση του Δ.Σ. 

4. Οι Επιτροπές προεδρεύονται από μέλος του Δ.Σ. και 
λειτουργούν υπό την εποπτεία του Προέδρου τους. 

Άρθρο 19 

Επιστημονική Επιτροπή 

1. Με απόφαση του Διοικητικού Συμβουλίου μπορεί να 
συνιστάται Επιστημονική Επιτροπή από μέλη Διδακτικού 


και Ερευνητικού Προσωπικού Ανωτάτων Εκπαιδευτικών 
Ιδρυμάτων, ερευνητές όλων των βαθμιδών των ερευνητι¬ 
κών κέντρων και ινστιτούτων της χώρας, καθώς και ειδι¬ 
κούς επιστήμονες, με σκοπό την παροχή επιστημονικά 
τεκμηριωμένων εισηγήσεων για κάθε θέμα που ζητείται 
από το Δ.Σ. και αφορά τη διαχείριση του προστατευομέ- 
νου αντικειμένου και την εύρυθμη λειτουργία του φορέα 
διαχείρισης. 

2. Με όμοια απόφαση το Διοικητικό Συμβούλιο καθορί¬ 
ζει εκάστοτε και επακριβώς τα προς μελέτη και επεξερ¬ 
γασία θέματα που θα απασχολήσουν την επιτροπή, τον 
χρόνο παραδόσεωςτων σχετικών πορισμάτων ή μελετών, 
τα όργανα παραλαβής αυτών, την αποζημίωση των μελών 
της καθώς και κάθε άλλη σχετική λεπτομέρεια. 

3. Με όμοια απόφαση του Διοικητικού Συμβουλίου κα¬ 
θορίζεται ο τρόπος λειτουργίας της Επιστημονικής Επι¬ 
τροπής καθώς και ο τρόπος κάλυψης των δαπανών της. 

Άρθρο 20 

Ομάδες εργασίας εθελοντών 

Το Διοικητικό Συμβούλιο με απόφασή του έχει τη δυνα¬ 
τότητα να συγκροτεί, ομάδες εργασίας με τη συμμετοχή 
εθελοντών, που επιθυμούν να προσφέρουντις υπηρεσίες 
τους και να συνδράμουν στην υλοποίηση των σκοπών του 
Φορέα. 

Άρθρο 21 

Ερμηνεία - Μεταβολή του Κανονισμού 

1. Κάθε άλλη περίπτωση την οποία δεν προβλέπει ο Κα¬ 
νονισμός αυτός, ούτε η ισχύουσα νομοθεσία ρυθμίζεται 
με απόφαση του Δ.Σ., που λαμβάνεται με την απόλυτη 
πλειοψηφίατου συνολικού αριθμού των μελών του. 

2. Μεταβολή, συμπλήρωση ή επέκταση των διατάξεων 
του Κανονισμού γίνεται με σχετική απόφαση του Δ.Σ. και 
έγκριση του Υπουργού Υπουργός Περιβάλλοντος, Χωρο¬ 
ταξίας και Δημοσίων Έργων. 

Άρθρο 22 

Ισχύς του Κανονισμού 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2004 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθ. 52763 (4) 

Έγκριση Κανονισμού Οικονομικής Διαχείρισης του Φο¬ 
ρέα Διαχείρισης της Αίμνης Κερκίνης. 

Ο ΥΦΥΠΟΥΡΓΟΣ ΠΕΡΙΒΑΛΛΟνΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του Ν. 2742/1999 «Χω¬ 
ροταξικός σχεδιασμός και αειφόρος ανάπτυξη και άλλες 
διατάξεις» (Α’ 207). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 2469/ 
1997 (Α'38). 

3. Την υπ’ αριθμ. 4881/19.5.2004 απόφαση του Πρω¬ 
θυπουργού και του Υπουργού Περιβάλλοντος Χωροτα¬ 
ξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος Χωροταξίας και Δημοσίων Έρ¬ 
γων στους Υφυπουργούς Περιβάλλοντος Χωροταξίας και 
Δημοσίων Έργων» (Β' 754). 

4. Την στο πρακτικό 9/23.12.2003 απόφαση του Διοικη¬ 
τικού Συμβουλίου του Φορέα Διαχείρισης της Λίμνης Κερ¬ 
κίνης. 

5. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Έγκριση και Αντικείμενο Κανονισμού 

Εγκρίνεται, όπως στα επόμενα άρθρα, ο κανονισμός, με 
τον οποίο καθορίζονται οι κανόνες που διέπουντην οικο¬ 
νομική διαχείριση και το λογιστικό σύστημα του Φορέα 
Διαχείρισης της Λίμνης Κερκίνης, που ιδρύθηκε με την 
παρ. 10 του άρθρου 15 του Ν. 2742/1999 (Α' 207), όπως 
συμπληρώθηκε με την παρ. 1 του άρθρου 13τουΝ.3044/ 
2002 (Α' 197). 

Άρθρο 2 
Οικονομικό έτος 

Το οικονομικό έτος της διαχείρισης αντιστοιχεί στο φο¬ 
ρολογικό έτος και με τη λήξη του κλείνουν οι ετήσιοι λο¬ 
γαριασμοί και ενεργείται η απογραφή της περιουσίας του 
Φορέα σύμφωνα με τις διατάξεις του Κώδικα Βιβλίων και 
Στοιχείων (Κ.Β.Σ. Π.Δ. 186/1992). 

Άρθρο 3 

Οικονομικοί πόροι - Έσοδα 

Οικονομικοί πόροι του Φορέα είναι: 

α. Επιχορηγήσεις από το Υπουργείο Περιβάλλοντος, 
Χωροταξίας και Δημοσίων Έργων, άλλα υπουργεία, ορ¬ 
γανισμούς και επιχειρήσεις του ευρύτερου δημοσίου το¬ 
μέα, το ΕΤΕΡΠΣ και άλλα νομικά πρόσωπα που έχουν σχέ¬ 
ση με την χρηματοδότηση της προστασίας του φυσικού 
περιβάλλοντος, καθώς και οργανισμούς της τοπικής αυ¬ 
τοδιοίκησης και των δύο βαθμών, σε βάρος του προϋπο¬ 
λογισμού τους. 

β. Κοινοτικοί και εθνικοί πόροι που διατίθενται για την 
εκπόνηση προγραμμάτων, μελετών και ερευνών σχετι¬ 
κών με θέματα που ανάγονται στους σκοπούς και τις δρα¬ 
στηριότητες του φορέα διαχείρισης. 

γ. Πρόσοδοι από την εκμετάλλευση περιουσιακών 
στοιχείων, επιχορηγήσεις, δωρεές, κληρονομιές, κλη¬ 
ροδοσίες και κάθε είδους τακτικές ή έκτακτες εισφο¬ 
ρές ημεδαπών ή αλλοδαπών, φυσικών ή νομικών προ¬ 
σώπων. 

δ. Έσοδα από την πώληση υλικών, εκδόσεων, δεδομέ¬ 
νων και κάθε άλλου πνευματικού προϊόντος που παράγει 
ή εκμεταλλεύεται ο φορέας διαχείρισης, καθώς και αμοι¬ 
βές από την εκτέλεση ερευνών, μελετών και κάθε είδους 
υπηρεσιών στα πλαίσια των σκοπών του για λογαριασμό 
τρίτων. Έσοδα που προέρχονται από την εκμετάλλευση 
και προβολή του προστατευομένου αντικειμένου, όπως 
έσοδα από εισιτήρια, ξεναγήσεις ομάδων επισκεπτών, 
προβολή και εκμετάλλευση οπτικοακουστικού υλικού, εκ¬ 
χώρηση σημάτων ποιότητας και συνεργασίας σε επιχει¬ 
ρήσεις. 


Άρθρο 4 

Προϋπολογισμός 

Η οικονομική διαχείριση του Φορέα ενεργείται με βάση 
το δικό του προϋπολογισμό εσόδων και εξόδων. Ο Γ ενι¬ 
κός προϋπολογισμός αποτελείται από τους παρακάτω 
επιμέρους προϋπολογισμούς της επόμενης χρήσης: 

1. Προϋπολογισμός Εσόδων 

2. Προϋπολογισμός Εξόδων λειτουργίας (Σταθερά 
έξοδα) 

3. Προϋπολογισμός Εξόδων δράσης (Μεταβλητά έξο¬ 
δα για δραστηριότητες ανταποδοτικές ή μη ανταποδο¬ 
τικές) 

4. Προϋπολογισμός Επενδύσεων (έργων, παγίων). 

Ο Προϋπολογισμός καταρτίζεται από την οικονομική 
υπηρεσία ένα (1) μήνα πριν την έναρξη του οικονομικού 
έτους βάσει των προβλέψεων που στηρίζονται στο ετήσιο 
πρόγραμμα δράσης και σε οικονομικά ή άλλα στοιχεία 
που βρίσκονται στη διάθεση της οικονομικής υπηρεσίας 
ή προέρχονται από τις υπηρεσίες του Φορέα και υποβάλ¬ 
λεται προς έγκριση στο Δ.Σ.. 

Ο προϋπολογισμός εγκρίνεται από το Δ.Σ. του Φορέα 
μετά από εισήγηση του Διευθυντή. 

Τον προϋπολογισμό συνοδεύει εισηγητική έκθεση που 
περιλαμβάνει αιτιολόγηση των διαφόρων μεγεθώντου. Η 
ψήφισή του από το Δ.Σ. γίνεται ένα (1) μήνα πριν από την 
έναρξη του οικονομικού έτους. 

Μαζί με τον προϋπολογισμό μπορεί να καταρτίζεται και 
το ταμιακό πρόγραμμα στο οποίο υπολογίζονται διαχρο¬ 
νικά κατά την διάρκεια της προϋπολογιστικής περιόδου, 
οι χρηματικές εισροές και εκροές που προκύπτουν από 
την προγραμματισμένη δράση του Φορέα. Το ταμιακό 
πρόγραμμα καταρτίζεται από την αρμόδια για τα οικονο¬ 
μικά υπηρεσία του Φορέα. 

Άρθρο 5 

Λογιστικά Βιβλία και Στοιχεία 

Για την παρακολούθηση των οικονομικών του, ο Φορέ¬ 
ας χρησιμοποιείτο διπλογραφικό λογιστικό σύστημα και 
τηρεί Βιβλία Γ’ κατηγορίας του Κώδικα Βιβλίων Στοιχείων. 
Ο φορέας έχει όλες τις υποχρεώσεις που προβλέπονται 
από τον Κ.Β.Σ. για τους επιτηδευματίες. Ο Φορέας υπο- 
χρεούται στην έκδοση των προβλεπόμενων στοιχείωντου 
Κώδικα Βιβλίων καιΣτοιχείων (Κ.Β.Σ. Π.Δ. 186/1992). 

Τα κύρια και βοηθητικά λογιστικά βιβλία είναι τα εξής: 

1. Βιβλίο Απογραφών και Ισολογισμών 

2. Ημερολόγιο Ταμείου (εισπράξεων και πληρωμών) 

3. Ημερολόγιο Διαφόρων Πράξεων (πράξεων που δεν 
είναι ταμειακές) 

4. Γ ενικό Καθολικό 

5. Αναλυτικά Καθολικά 

6. Ισοζύγια Αναλυτικού και Γενικού Καθολικού 

7. Βιβλίο Μητρώο Παγίων. 

Στα ημερολόγια καταχωρούνται πρωτογενώς οι εγγρα¬ 
φές. ΤαημερολόγιαΤαμείου και διαφόρων πράξεων μπο¬ 
ρεί να ενοποιηθούν σε Γ ενικό Ημερολόγιο. 

Στο βιβλίο Απογραφών και Ισολογισμών καταχωρείται 
στο τέλος κάθε χρήσης η απογραφή των περιουσιακών 
στοιχείων του Φορέα, οι απαιτήσεις, τα διαθέσιμα και οι 
υποχρεώσεις του. Η απογραφή και η αποτίμηση των πε¬ 
ριουσιακών στοιχείων, απαιτήσεων, διαθέσιμων και υπο¬ 
χρεώσεων του Φορέα γίνεται με βάση τα άρθρα 27 και 28 
του Κ.Β.Σ. (ΠΔ 186/1992) όπως τροποποιήθηκε και ισχύει 

σήμερα. Επίσης, στο βιβλίο Απογραφών και Ισολογισμών, 
πρέπει να καταχωρείται στο τέλος της χρήσης, εκτός από 
την απογραφή, ο Ισολογισμός, η κατάσταση του λογα¬ 
ριασμού της Γενικής Εκμετάλλευσης και η κατάσταση λο¬ 
γαριασμού Αποτελεσμάτων Χρήσεως. 

Στο βιβλίο Μητρώου Παγίων καταχωρούνται αναλυτικά 
τα πάγια περιουσιακά στοιχεία η παρακολούθηση των 
οποίων γίνεται κατά κατηγορία παγίων σύμφωνα με το λο¬ 
γιστικό σχέδιο. Στο βιβλίο αυτό παρακολουθούνται ανα¬ 
λυτικά και οι αποσβέσεις κάθε πάγιου περιουσιακού στοι¬ 
χείου. Οι πληροφορίες που πρέπει να υπάρχουν είναι: Κω¬ 
δικός παγίου, ημερομηνία κτήσης, περιγραφή είδους, 
αξία κτήσης, βελτιώσεις, επεκτάσεις, αποσβέσεις, ανα- 
πόσβεστη αξία. Επίσης, στο βιβλίο αυτό παρακολουθού- 
νται αναλυτικά και οι αποσβέσεις κάθε πάγιου περιουσια¬ 
κού στοιχείου. 

Άρθρο 6 

Θεώρηση των λογιστικών βιβλίων και στοιχείων 

Τα λογιστικά βιβλία και στοιχεία του Φορέα θεωρούνται 
απάτην αρμόδια Δημόσια οικονομική εφορία (Δ.Ο.Υ.) της 
έδρας του Φορέα, από όπου λαμβάνεται ο Αριθμός Φο¬ 
ρολογικού Μητρώου του Φορέα. 

Άρθρο 7 

Λογιστικό Σχέδιο - Μηχανογράφηση 

Ο Φορέας για την λογιστική παρακολούθηση εφαρμό¬ 
ζει το διπλογραφικό σύστημα με εφαρμογή του Γενικού 
Λογιστικού Σχεδίου, προσαρμοσμένο στις ανάγκες του. 

Για την ενημέρωση των λογαριασμών ισχύει η βασική 
αρχή της ύπαρξης παραστατικού (δικαιολογητικού), δη¬ 
λαδή του αποδεικτικού πραγματοποίησης του εσόδου, 
εξόδου, είσπραξης η πληρωμής, τιμολόγια, πιστωτικό ση¬ 
μείωμα, απόδειξη παροχής υπηρεσιών κ.λ.π. που προ- 
βλέπονται σε κάθε περίπτωση από τον Κ.Β.Σ. 

Στους αναλυτικούς λογαριασμούς της τελευταίας βαθ¬ 
μίδας καταχωρούνται τα εξής τουλάχιστον στοιχεία: 

1. Ο αύξων αριθμός του παραστατικού, με το οποίο γί¬ 
νεται η λογιστικοποίηση και καταχώρηση στο λογαρια¬ 
σμό αυτό του σχετικού ποσού 

2. Σύντομη αιτιολογία για την εγγραφή, δηλαδή για κά¬ 
θε ποσό που καταχωρείται στην χρέωση ή στην πίστωση 
του λογαριασμού. 

Στους αναλυτικούς λογαριασμούς της τελευταίας βαθ¬ 
μίδας είναι υποχρεωτική η τήρηση αναλυτικών μερίδων 
σε καρτέλες. Οι λογαριασμοί της προτελευταίας βαθμί¬ 
δας, μπορούν να ενημερώνονται μόνο με την συνολική κί¬ 
νηση τόσο της χρέωσης όσο και της πίστωσης, των αντί¬ 
στοιχων λογαριασμών της τελευταίας βαθμίδας (αναλυ¬ 
τικών), με την προϋπόθεση ότι οι αναλυτικοί λογαριασμοί 
θα ενημερώνονται στο τέλος κάθε μήνα. 

Για την εφαρμογή μηχανογραφικής επεξεργασίας των 
λογιστικών δεδομένων, πρέπει το μηχανογραφικό πρό¬ 
γραμμα εφαρμογής της Λογιστικής να περιλαμβάνει την 
ενημέρωση των λογαριασμών, που προβλέπονται από το 
Σχέδιο Λογαριασμών του Φορέα, με βάση ειδικά παρα¬ 
στατικά στοιχεία, που θα εκδίδει η οικονομική υπηρεσία 
και στα οποία θα απεικονίζονται όλες οι καθημερινές συ¬ 
ναλλαγές του Ταμείου. 

Το πρόγραμμα της Λογιστικής πρέπει να εξασφαλίζει 
ταυτόχρονη ενημέρωση των ημερολογίων (αναλυτικών 
και συγκεντρωτικών) και των καθολικών (αναλυτικών και 
Γενικού), καθημερινή λογιστική και ταμειακή συμφωνία 


για τις πράξεις της ημέρας, ισοζύγια (αναλυτικά και Γ ενι¬ 
κό) και όλες τις απαραίτητες για τις ανάγκες του Φορέα 
λογιστικές και στατιστικές πληροφορίες. Το πρόγραμμα 
πρέπει να ανταποκρίνεται στις απαιτήσεις των διατάξεων 
του Κ.Β.Σ. (Π.Δ.186/1992). 

Η ταξινόμηση και κωδικοποίηση των καθημερινών οικο¬ 
νομικών πράξεων και άλλων λογιστικών εγγράφων τακτο¬ 
ποίησης των λογαριασμών και κατάρτισης του Ισολογι¬ 
σμού του Φορέα αποτελεί αρμοδιότητα και ευθύνη της οι¬ 
κονομικής υπηρεσίας του. 

Άρθρο 8 

Έγκριση Δαπάνης 

Για κάθε δαπάνη συντάσσεται Δελτίο Έγκρισης Δαπά¬ 
νης που υπογράφεται από τον Υπεύθυνο Οικονομικών 
υπηρεσιών και το Διευθυντή ή/και τον Πρόεδρο ή όπως 
άλλως οριστεί από το Δ.Σ. του Φορέα. Στο Δελτίο έγκριση 
δαπάνης αναφέρεται τουλάχιστον το όνομα του δικαιού¬ 
χου, η αιτιολογία καθώς και η σχετική απόφαση του Δ.Σ. 
αν υπάρχει. Το Δελτίο Έγκρισης Δαπάνης μπορεί να εξει¬ 
δικεύεται σε ιδιαίτερα δελτία (π.χ. Δελτίο Έγκρισης προ¬ 
μήθειας, Δελτίο Έγκρισης δαπάνης εκτέλεσης έργου 
κ.λπ.). 

Γ ια πάγιες και επαναλαμβανόμενες δαπάνες, όπως μι¬ 
σθοδοσία προσωπικού, αποδόσεις παρακρατούμενων 
φόρων, ασφαλιστικών ταμείων και λοιπών κρατήσεων, 
έξοδα τηλεπικοινωνιών, ηλεκτρικό ρεύμα, ταχυδρομικά 
έξοδα, ενοίκια, οδοιπορικά έξοδα, εκτός έδρας και αμοι¬ 
βές μελών του Δ.Σ. και των μονίμων Επιτροπών, κοινό¬ 
χρηστα, εφόσον προσδιορίζονται από τις σχετικές απο¬ 
φάσεις του Δ.Σ., δεν απαιτείται η έγκριση δαπάνης. 

Σε περιπτώσεις μελετών, ερευνών, έργων ή προμηθει¬ 
ών που για την εκτέλεσή τους έχει οριστεί Επιβλέπων (επι¬ 
τροπή ή φυσικό πρόσωπο) τότε την έγκριση δαπάνης συ¬ 
νοδεύει σχετικό εισηγητικό σημείωμα του Επιβλέποντα. 

Άρθρο 9 

Εντάλματα Πληρωμής 

Τ ο Ένταλμα Πληρωμής εκδίδεται από το Λογιστήριο εις 
τριπλούν (3πλούν). 

Τα Εντάλματα Πληρωμής πρέπει να είναι προαριθμημέ- 
να. Για την έκδοση του χρηματικού εντάλματος γίνεται 
έλεγχος από το υπεύθυνο λογιστή για την νομιμότητα των 
δικαιολογητικών και την ύπαρξη της έγκρισης δαπάνης. 

Στο χρηματικό ένταλμα πληρωμής αναγράφονται τα 
στοιχεία του προσώπου προς το οποίο γίνεται η πληρω¬ 
μή, σύντομη αλλά σαφής αιτιολογία της πληρωμής, οι νό¬ 
μιμες κρατήσεις το συνολικό ποσό αριθμητικά και ολο¬ 
γράφως. Στο ένταλμα πληρωμής επισυνάπτονται τα απα¬ 
ραίτητα δικαιολογητικά Το χρηματικό ένταλμα πληρωμής 
υπογράφεται από τον λογιστή ή τον αναπληρωτή του τον 
ταμία και τον δικαιούχο. 

Στο Ένταλμα Πληρωμής αναγράφονται οι προς χρέω¬ 
ση λογαριασμοί κατά κωδικό αριθμό σε τελευταία ανάλυ¬ 
ση (δευτεροβάθμιος ή τριτοβάθμιος) με βάση το Σχέδιο 
Λογαριασμών του Φορέα. Σημειώνεται ότι παραπλεύρως 
του κάθε λογαριασμού για χρέωση αναγράφεται και το 
ποσό με το οποίο θα χρεωθεί ο λογαριασμός αυτός. 

Το Ένταλμα Πληρωμής εκτελείται από τον ταμία, ο 
οποίος σημειώνει την ημερομηνία πληρωμής, σφραγίζει 
και υπογράφει το Ένταλμα, αφού προηγουμένως βεβαι¬ 
ωθεί ότι έχει υπογράψει, ως λαβών, το πρόσωπο το οποίο 
αναφέρεται στο Ένταλμα Πληρωμής. Σε ιδιαίτερη θέση 

του Εντάλματος Πληρωμής σημειώνονταιταεπισυναπτό- 
μενα δικαιολογητικά. 

Τα πρωτότυπα Εντάλματα Πληρωμής, μαζί με τα συ¬ 
νημμένα σε αυτά δικαιολογητικά αρχειοθετούνται από το 
Λογιστήριο κατά την ημερομηνία της πραγματικής πλη¬ 
ρωμής τους. 

Η έκδοση του εντάλματος μπορεί να γίνεται μηχανο¬ 
γραφικά. Με την έκδοση του εντάλματος ενημερώνεται 
αυτόματα και το σύστημα του προϋπολογισμού. 

Τα Εντάλματα Πληρωμής που εκδίδονται για την απει¬ 
κόνιση ταμειακών συμψηφιστικών εγγραφών πρέπει να 
αναγράφουν στη θέση της υπογραφής του λαβόντος τη 
λέξη «ΣΥΜΨΗΦΙΣΜΟΣ» και να μνημονεύονται ο αριθμός 
και η ημερομηνία του αντίστοιχου Γραμματίου Είσπραξης 
με το οποίο συμψηφίζονται. 

Άρθρο 10 

Γ ραμμάτια Είσπραξης 

Το Γραμμάτιο Είσπραξης εκδίδεται από το Λογιστήριο 
εις τριπλούν (θπλουν). Τα Γραμμάτια Είσπραξης πρέπει 
να είναι προαριθμημένα. Το πρωτότυπο του Γ ραμματίου 
Είσπραξης, προορίζεται για το ταμείο και στη συνέχεια 
παραδίδεται στο Λογιστήριο όπου αρχειοθετούνται κατά 
απόλυτη αριθμητική σειρά. 

Στο Γ ραμμάτιο Είσπραξης αναγράφονται οι προς πί¬ 
στωση λογαριασμοί κατά κωδικό αριθμό σε τελευταία 
ανάλυση (δευτεροβάθμιος ή τριτοβάθμιος) με βάση το 
Σχέδιο Λογαριασμών του Φορέα. Στο Γ ραμμάτιο Είσπρα¬ 
ξης αναγράφονται επίσης τα στοιχεία του Φορέα από τον 
οποίο πραγματοποιείται η είσπραξη, σύντομη αλλά σα¬ 
φής αιτιολογία της είσπραξης και το συνολικό ποσό αριθ¬ 
μητικά και ολογράφως. Παραπλεύρως του λογαριασμού 
προς πίστωση αναγράφεται καιτο ποσό με το οποίο θαπι- 
στωθεί ο λογαριασμός αυτός. 

Το Γ ραμμάτιο Είσπραξης υπογράφεται από αυτόν που 
το εξέδωσε (Λογιστήριο). Το Γ ραμμάτιο Είσπραξης υπο¬ 
γράφεται από αυτόν που καταβάλλει τα χρήματα και 
σφραγίζεται και υπογράφεται από τον ταμία του Φορέα. 
Το ταμείο πρέπει να εφοδιαστεί με σφραγίδα με ημερο¬ 
μηνία. Με τη σφραγίδα αυτή θα ακυρώνει και όλα τα επι- 
συναπτόμενα δικαιολογητικά, τόσο στα Γραμμάτια Εί¬ 
σπραξης όσο και στα Εντάλματα Πληρωμής. 

Στο Γ ραμμάτιο Είσπραξης σημειώνονται, σε ιδιαίτερη 
θέση, τα επισυναπτόμενα δικαιολογητικά. Το πρώτο αντί¬ 
γραφο του Γ ραμματίου Είσπραξης παραδίδεται στον κα- 
ταβάλλοντα το χρηματικό ποσό, σαν απόδειξη είσπρα¬ 
ξης. Το δεύτερο αντίγραφο παραμένει στο στέλεχος. 

Τα Γ ραμμάτια Είσπραξης που εκδίδονται για την απει¬ 
κόνιση ταμειακών συμψηφιστικών εγγραφών πρέπει να 
αναγράφουν στη θέση της υπογραφής του καταβάλλο- 
ντος τη λέξη «ΣΥΜΨΗΦΙΣΜΟΣ» και να μνημονεύεται ο 
αριθμός και η ημερομηνία του αντίστοιχου Εντάλματος 
Πληρωμής με το οποίο συμψηφίζεται. 

Άρθρο 11 

Δελτία Συμψηφιστικών Εγγραφών 

Τα Δελτία Συμψηφιστικών Εγγραφών εκδίδονται από το 
Λογιστήριο εις τριπλούν (θπλουν) και είναι προαριθμημέ- 
να. Στο Δελτίο Συμψηφιστικής Εγγραφής καταχωρούνται 
αναλυτικά οι προς χρέωση και πίστωση λογαριασμοί κα¬ 
τά κωδικό αριθμό σε τελευταία ανάλυση (δευτεροβάθ¬ 
μιος ή τριτοβάθμιος). Στο Δελτίο Συμψηφιστικής Εγγρα¬ 
φής αναφέρεται σύντομη αλλά σαφής αιτιολογία για τη 


λογιστική εγγραφή που περιλαμβάνεται σε αυτό. Επίσης 
σε ιδιαίτερη θέση σημειώνονται τα επισυναπτόμενα δι- 
καιολογητικά. 

Το Δελτίο Συμψηφιστικής Εγγραφής υπογράφεται από 
αυτόν που το συνέταξε (Λογιστήριο).Το πρωτότυπο Δελ¬ 
τίο Συμψηφιστικής Εγγραφής με τα συνημμένα σε αυτό 
δικαιολογητικά, αρχειοθετείται από το Λογιστήριο κατά 
απόλυτη αριθμητική σειρά. Το πρώτο αντίγραφο προορί¬ 
ζεται για τη Μηχανογράφηση και το δεύτερο αντίγραφο 
παραμένει στο στέλεχος. Εάν όμως χρησιμοποιείται ειδι¬ 
κό Δελτίο Συμψηφιστικών Εγγραφών για την ενημέρωση 
της Μηχανογράφησης τότε το Δελτίο Συμψηφιστικής Εγ¬ 
γραφής πρέπει να εκδίδεται εις διπλούν (2πλούν). 

Άρθρο 12 
Ταμείο 

Το Ταμείο του Φορέα ενεργεί τις εισπράξεις και πληρω¬ 
μές του και έχει την ευθύνη για τη διαχείριση των χρημα¬ 
τικών διαθέσιμων. 

Το ταμείο είναι υποχρεωμένο να τηρεί και να ενημερώ¬ 
νει καθημερινά το Βιβλίο Εισπράξεων και Πληρωμών. Στο 
βιβλίο αυτό καταχωρείται, μετά το ημερήσιο κλείσιμο του 
Ταμείου, καιτο προς εξίσωση υπόλοιπο. 

Ο ταμίας είναι υποχρεωμένος να καταχωρεί καθημερι¬ 
νά στο Βιβλίο Ταμείου στη σελίδα των εισπράξεων άλατα 
Γ ραμμάτια Είσπραξης που εκδόθηκαν και εισπράχθηκαν 
και στη σελίδα των Πληρωμών, όλα τα εκτελούμενα από 
αυτόν Εντάλματα Πληρωμής. 

Στο τέλος κάθε μέρας ενεργείται η συμφωνία του τα¬ 
μείου και προσδιορίζεται το υπόλοιπο των χρηματικών 
διαθεσίμων, που πρέπει να έχει ο Ταμίας στο χρηματοκι¬ 
βώτιο του, δηλαδή αθροίζονται όλες οι εισπράξεις της 
ημέρας, όλες οι πληρωμές και προστίθεται στο ποσό των 
εισπράξεων το υπόλοιπο μετρητών της προηγούμενης 
ημέρας και προσδιορίζεται το υπόλοιπο. 

Μετά από το κλείσιμο της ημέρας, παραδίδονται τα 
Γ ραμμάτια Είσπραξης και τα Εντάλματα Πληρωμής και 
λοιπά στοιχεία (π.χ. Αποδείξεις Πληρωμής) στο Λογιστή¬ 
ριο για την μηχανογραφική τους επεξεργασία. 

Το Λογιστήριο με τη Μηχανογράφηση θα έχει στη διά¬ 
θεσή του, μετά την επεξεργασία των Γραμματίων Εί¬ 
σπραξης και Ενταλμάτων Πληρωμής, κατάσταση των ει¬ 
σπράξεων και πληρωμών της ημέρας που θα πρέπει να 
συμφωνούν με το Βιβλίο Ταμείου. 

Άρθρο 13 

Πληρωμές - Δικαιολογητικά 

Για κάθε πληρωμή δαπάνης που διενεργεί ο ταμίας πρέ¬ 
πει να υπάρχει η Έγκριση Δαπάνης και το σχετικό Ένταλ¬ 
μα Πληρωμής που εκδίδεται από την οικονομική υπηρε¬ 
σία, νομίμως υπογεγραμμένα. Στο ένταλμα αυτό επισυ¬ 
νάπτονται τα απαραίτητα δικαιολογητικά έγγραφα από 
τα οποία προκύπτει σαφώς το δικαίωμα του δικαιούχου 
και το χρηματικό ποσό. 

Οι πληρωμές γίνονται εφόσον υπάρχουν τα στοιχεία που 
προβλέπονται, από τον παρόντα κανονισμό και από τον Κώ¬ 
δικα Βιβλίων και Στοιχείων (Δελτία αποστολής, Τιμολόγια, 
Τιμολόγια παροχής υπηρεσιών, Απόδειξη δαπάνης κ.λ.π.). 

Την ευθύνη της πληρότητας, νομιμότητας και εγκυρό- 
τητας των δικαιολογητικών έχει ο υπεύθυνος της οικονο¬ 
μικής υπηρεσίας. 

Το Ένταλμα Πληρωμής εκτελείται από τον ταμία, ο 
οποίος σημειώνει την ημερομηνία πληρωμής, σφραγίζει 

και υπογράφει το Ένταλμα, αφού προηγουμένως βεβαι¬ 
ωθεί ότι έχει υπογράψει, ως λαβών, το πρόσωπο το οποίο 
αναφέρεται στο Χρηματικό Ένταλμα Πληρωμής. 

Κάθε πλη ρωμή προς τον ενδιαφερόμενο μπορεί να γί¬ 
νεται με μετρητά ή με επιταγή στο όνομα του δικαιού¬ 
χου η οποία υπογράφεται από τον έχοντα αρμοδιότητα 
σύμφωνα με απόφαση του Δ.Σ.. Στις επιταγές πρέπει 
να αναγράφεται πάντα το όνομα του δικαιούχου και σε 
καμία περίπτωση τρίτου προς τη συναλλαγή προσώ¬ 
που. 

Για διάφορα μικροέξοδα και αναλώσιμα για τις καθημε¬ 
ρινές ανάγκες της λειτουργίας του Φορέα μέχρι ποσού 
300 (τριακοσίων) Ευρώ και εφόσον εξοφλούνται «μετρη- 
τοίς» δεν είναι απαραίτητη η έκδοση εντάλματος αρκεί η 
αναγραφή «μετρητοίς» επί του τιμολογίου. 

Άρθρο 14 

Οικονομικός απολογισμός - Ισολογισμός 

Με τη λήξη του οικονομικού έτους κλείνονται οι ετήσιοι 
λογαριασμοί, γίνεται η απογραφή της περιουσίας του Φο¬ 
ρέα και μέσα στο τρίμηνο από τη λήξη του οικονομικού 
έτους συντάσσεται ο ισολογισμός και ο απολογισμός κα¬ 
θώς και τα αποτελέσματα χρήσεως. 

Ο ισολογισμός και τα αποτελέσματα χρήσεως υπογρά¬ 
φονται από τον Πρόεδρο, το Διευθυντή και τον Υπεύθυνο 
της Οικονομικής υπηρεσίας. 

Ο ισολογισμός και ο απολογισμός συνοδεύονται από 
αναλυτική έκθεση πεπραγμένων του Δ.Σ. που περιλαμβά¬ 
νει αιτιολόγηση και ανάλυση των εσόδων και εξόδων, των 
αποτελεσμάτων της χρήσης και της δημιουργίας των 
αποθεματικών. Στον απολογισμό απεικονίζεται ο βαθμός 
της επιτυχίας των διαφόρων προβλέψεωντου προϋπολο¬ 
γισμού στο ίδιο διάστημα. 

Ο οικονομικός απολογισμός μαζί με την έκθεση πε¬ 
πραγμένων του Δ.Σ. υποβάλλεται δια του Προέδρου του 
Δ.Σ. στον Υπουργό Περιβάλλοντος, Χωροταξίας και Δη¬ 
μοσίων Έργων και στον Υπουργό Οικονομικών, μαζί με 
την έκθεση των ορκωτών ελεγκτών. 

Άρθρο 15 

Εσωτερικός Έλεγχος 

Ο εσωτερικός έλεγχος γίνεται από τον Υπεύθυνο της οι¬ 
κονομικής υπηρεσίας και αφορά: 

1. Την τήρηση των προβλεπόμενων από τον κανονισμό 
και τις διατάξεις της νομοθεσίας διαδικασιών. 


2. Τη νόμιμη έκδοση των δικαιολογητικών που εγκρί¬ 
νουν δαπάνες. 

3. Τον έλεγχο της έκδοσηςτων δικαιολογητικώντων δα¬ 
πανών σύμφωνα με τις διατάξεις του παρόντα κανονι¬ 
σμού και των διατάξεων του Κ.Β.Σ.(ΠΔ 186/1992) 

4. Τον έλεγχο των νομίμων κρατήσεων. Αν έγιναν οι νό¬ 
μιμες κρατήσεις υπέρ του Δημοσίου και τρίτων και τον 
έλεγχο της απόδοσης αυτών νομίμως και εμπροθέσμως. 

5. Την σωστή τήρηση των λογαριασμών του λογιστικού 
Σχεδίου και του Προϋπολογισμού. 

Άρθρο 16 

Τακτικός και έκτακτος εξωτερικός έλεγχος 

Ο οικονομικός και διαχειριστικός εξωτερικός έλεγχος 
του Φορέα διαχείρισης ενεργείται με τη διαδικασία που 
ορίζεται από τις κείμενες διατάξεις περί Σώματος Ορκω¬ 
τών Ελεγκτών. Οι ορκωτοί ελεγκτές, που ασκούν τον τα¬ 
κτικό έλεγχο, υποβάλλουν μέχρι το τέλος Ιουνίου κάθε 
έτους έκθεση για την οικονομική διαχείριση και τον απο¬ 
λογισμό του έτους που έληξε. Οι εκθέσεις υποβάλλονται 
δια του Προέδρου του Δ.Σ. στον Υπουργό Περιβάλλο¬ 
ντος, Χωροταξίας και Δημοσίων Έργων και στον Υπουρ¬ 
γό Οικονομικών. 

Άρθρο 17 

Ερμηνεία - Τροποποίηση του Κανονισμού 

Ερμηνεία διατάξεων του Κανονισμού ή κάθε άλλη περί¬ 
πτωση ζητήματος οικονομικής διαχείρισης, την οποία δεν 
προβλέπει ο Κανονισμός αυτός ούτε η ισχύουσα νομοθε¬ 
σία, αντιμετωπίζεται με απόφαση του Δ.Σ. 

Μεταβολή, συμπλήρωση ή τροποποίηση των διατάξεων 
του Κανονισμού γίνεται με σχετική απόφαση του Δ.Σ. του 
Φορέα και έγκριση του νέου κανονισμού με απόφαση του 
Υπουργού Περιβάλλοντος, Χωροταξίας και Δημοσίων 
Έργων. 

Άρθρο 18 

Ισχύς του Κανονισμού 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2004 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοπι και μέχρι 100 σελίδες σε 5 βυΐΌ προσαυξανόμενη 
κατά 1 θυτο ανά 50 σελίδες. 

• Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ί3Χ :210-9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































